SVUDA ZA SVAKOGA – PODELI ONO ŠTO TE ČINI SREĆNIM!\nSvetski dan Crvenog krsta i Crvenog polumeseca obeležen je i kod nas. Na Trgu republike ste 8. maja od 12 do 14 časova mogli da se družite sa volonterima i upoznate sa aktivnostima koje Crveni krst Srbije sprovodi. Događaj je bio prava prilika za sve one koji su zainteresovani da saznaju više o aktivnostima Crvenog krsta.\nCrveni krst kao organizacija osnovan je pre više od 150 godina, a Crveni krst Srbije jedan je od prvih 15 osnovanih nacionalnih društava. Veliki broj ljudi koji je 8. maja bio na trgu pokazuje koliko je humanost i danas izražena kod nas. Kroz 150 godina svog postojanja Crveni krst je sproveo ogroman broj humanitarnih akcija širom sveta, a događaj održan u znak proslave 8. maja u velikoj meri je sumirao sve do sada učinjeno. Red Info Portal vam, kao deo Crvenog krsta, prenosi atmosferu i detalje obeležavanja ovog značajnog datuma.\nVerovatno ste svi čuli za SLUŽBU TRAŽENJA, koja je pomogla velikom broju ljudi u najtežim trenucima, naročito tokom 90-ih godina. Ona i danas aktivno pomaže svima kojima je pomoć neophodna, a volonteri i zaposleni su se potrudili da upoznaju građane sa aktivnostima koje ona sprovodi. Zainteresovani su dobili liflete i brošure sa osnovnim informacijama o ovom programu.\nUčenici petog razreda OŠ „Franc Prešern” iz Rakovice crtali su na temu Krv život znači, a od volontera ste mogli dobiti informacije o aktivnostima DOBROVOLJNOG DAVALAŠTVA KRVI koje će biti održane u narednom periodu. Svaki dobrovoljni davalac krvi dobio je bedž svoje krvne grupe. Iskoristili bismo ovu priliku da vas podsetimo na to da nailazi letnji period, kada je neophodno pribaviti više krvnih jedinica. Zato vas pozivamo da pratite obaveštenja o narednim akcijama dobrovoljnog davanja krvi u vašoj blizini i postanete dobrovoljni davalac, ako to već niste, jer krv život znači!\nPosetioci su mogli da se informišu i o programu PROMOCIJE HUMANIH VREDNOSTI, kao i o projektu VESELA BOLNICA. Sa mladim volonterima Crvenog krsta mogli ste da igrate društvene igre osmišljene specijalno u okviru ovih programa. Na ovaj način, kroz zabavu i neobičnu interakciju sa drugima, mogli ste ste upoznati sa ovim programima. Ukoliko vas je baš zainteresovalo ono što ste saznali i imate želju da se priključite nekom od programa, uvek se možete javiti organizaciji Crvenog krsta u svojoj opštini ili direktno organizaciji Crvenog krsta Beograd.\nProgram BORBE PROTIV TRGOVINE LJUDIMA privlači pažnju kako dece, tako i odraslih, i to zbog problema na koji mediji sve češće skreću pažnju. Ove godine i najmlađi su imali priliku da se na interesantan način informišu o ovome: slažući interaktivne slagalice, bojeći bojanke, igrajući interaktivne društvene igre i fotografišući se u foto-panelima. Uz razgovor i smernice sertifikovanih edukatora Crvenog krsta upoznali su se sa adekvatnim merama opreza od trgovine ljudima. Ovime je stavljen akcenat na to da i najmlađi treba da budu svesni opasnosti i rizika koje trgovina ljudima nosi sa sobom. Na taj način svi postajemo uključeni u ovaj i te kako aktuelan problem današnjice.\nNa Trgu republike bila su izložena i sredstva koja Crveni krst Srbije koristi prilikom DELOVANJA U NESREĆAMA. Za opremu koja je izložena najveće interesovanje pokazali su mladi, za koje ovo predstavlja i prvi kontakt sa ovakvim tipom opreme, a mogli su da se penju u čamce, koriste vesla i još mnogo toga. O tome koliko je ovaj program koji Crveni krst realizuje bitan, mogli ste čuti od članova Nacionalnog tima Crvenog krsta Srbije za spasavanje, evakuaciju i zbrinjavanje u slučaju ekstremnih zimskih uslova koji su govorili o svojim iskustvima. Predstavljene su i aktivnosti koje Crveni krst Srbije realizuje na temu smanjenja rizika i ublažavanja posledica elementarnih nepogoda i drugih opasnosti. Od spasilaca na vodi Crvenog krsta mogli ste dobiti savete vezane za bezbedan boravak na kupalištima, što je veoma korisno za letnji period koji nam predstoji.\nNa trgu su predstavljeni i programi obuke i literatura Crvenog krsta iz oblasti PRVE POMOĆI. Svako ko je došao mogao je i praktično da proba izvođenje mera oživljavanja na lutkama namenjenim za učenje. Fascinantno je koliko su najmlađi posetioci bili zainteresovani za to da praktično nauče mere oživljavanja. Ako ste bili na Trgu, sigurno ste primetili jedan neobičan aparat. On služi za automatsku spoljašnju defibrilaciju, a mogli ste se upoznati i sa načinom njegovog korišćenja. Ovaj aparat je spasonosna mera prve pomoći kod osoba sa srčanim zastojem! Stoga je veoma bitno upoznati se sa načinom njegovog rada. Naravno, svako može proći kroz obuku Prve pomoći i na taj način postati volonter i aktivno učestvovati u ovom programu, kao i naučiti da se snađe u situacijama koje se svakodnevno dešavaju svuda oko nas.\nDeca i mladi sa smetnjama u razvoju iz organizacije Crvenog krsta Ivanjica i Kanjiža su u okviru ZAJEDNIČKOG PROGRAMA ZA INKLUZIJU predstavila svoje umetničke radove sačinjene na kreativnim radionicama. Posetioci su mogli kupiti radove, a sav prihod sakupljen od kupovine biće upotrebljen za nabavku materijala za realizaciju kreativnih radionica. A PROGRAM BRIGE O STARIJIMA i ZDRAVSTVENO-PREVENTIVNE AKTIVNOSTI promovisali su stariji volonteri, informišući zainteresovane građane o zdravim stilovima života i prevencijama bolesti. Volonteri iz Velike Plane su organizovali i izložbu svojih ručnih radova.\nCrveni krst je, kao prva i najveća humanitarna organizacija na svetu, za ovih 150 godina svakako pokazao da je tu za svakoga, a tome u prilog govori i velika posećenost događaja koji je organizovan 8. maja na Trgu republike. Među posetiocima je bilo ljudi svih godina – od najmlađih kojima je najinteresantnije bilo da crtaju i oprobaju se u prvoj pomoći, do najstarijih koje su najviše zanimali zdravi stilovi života i prevencija bolesti. Videti toliki broj volontera i ljudi dobre volje na jednom mestu pokazuje koliko smo humani. Biti svuda za svakoga je humano, biti svuda za svakoga je #ljudski!\nTekst: Bojana Šćepanović


Bostonski "Gloub" pozvao je novine širom SAD da objave uvodnike u kojima će osuditi česte napade predsednika te zemlje Donalda Trampa na medije.\n"Gloub" je apelovao na urednike da 16. avgusta u svojim uvodnicima pruže koordiniran odgovor na, kako je navedeno, "prljavi rat protiv slobode štampe" koji vodi Donald Tramp.\nUrednički kolegijumi bi, apeluje bostonski dnevni list, trebalo da se zauzmu za slobodu štampe bez obzira na generalni stav o politici američkog predsednika.\n"ADVOKAT ME NEĆE IZDATI" Tramp osuo paljbu po medijima zbog PORNO ZVEZDA\nIz "Glouba" poručuju da se na desetine medija, među kojima su i visokotiražne i lokalne novine, odazvalo pozivu i da će napisati svoje uvodnike na tu temu.\nTramp medije obično karakteriše kao "lažne vesti", a novinare naziva svojim pravim političkim protivnicima.\nTramp: Govorim istinu uvek KAD MOGU


Kuburović: Hag da razmotri mogućnost da pusti Mladića na lečenje\n► Kuburović: Hag da razmotri mogućnost da pusti Mladića na lečenje\nMinistarka pravde Srbije Nela Kuburović izjavila je danas da se nada da će Međunarodni sud za ratne zločine u Jugoslaviji pažljivo razmotriti mogućnost da optuženog Ratka Mladića pusti na privremeno lečenje.\n"Postoje slučajevi gde je Hag ostao nem na naše zahteve. Nadamo se da će Hag pažljivo da razmotriti mogućnost da se na predlog odbrane, uz garancije Vlade Srbije, Mladić pusti na privremeno lečenje", rekla je Kuburović za televiziju Pink.\nUpitana kakvo je zdravstveno stanje Ratka Mladića, ministarka je rekla da je prema navodima porodice ono teško i da otežano prati suđenja, ali da Srbija nema punu dokumentaciju.\nOna je rekla da je Vlada Srbije uvek postupala u skladu sa nalogom sudskog veća i da su se optuženici po nalogu vraćali u pritvorsku jedinicu.\nMinistarka je dodala i da je 12 srpskih državljana umrlo tokom izdržavanja kazne ili u toku postupka u Haškom tribunalu i da je ostalo otvoreno pitanje da li oni imaju adekvatno lečenje.\nKuburović je govorila o primeni Zakona o sprečavanju nasilja u porodici, da je do sada razmotreno više od 9.000 slučajeva nasilja u porodici, a da su sudovi izrekli oko 4.000 mera za udaljavanje nasilnika iz kuće.\nOna je rekla da je koordinacija nadležih organa po pitanju nasilja u porodici poboljšana i da je potrebno da se ona poboljša i kada je reč o borbi protiv korupcije i dodala da je po tom pitanju potrebno formirati četiri posebna odeljenja koja se bave procesuiranjem "krivičnog dela sa kolektivnim elementom".\nMinistarka je najavila i da će uskoro biti raspisan konkurs za zapošljavanje sudijskih pripravnika, jer oni zbog zabrane zapošljavanja nisu mogli da se zaposle u prethodne tri godine, pa su svi pripravnici koji su želeli da polažu pravosudni ispit u to vreme volontirali.\nKada je reč o reformi sudstva, Kuburović je rekla da se skraćuje se vreme suđenja, da je Srbija napredovala po tom pitanju, ali da dužina postupka još nije na zadovoljavajućem nivou i da je potrebno smanjiti uticaj izvršne i zakonodavne vlsti na sudstvo i izbor sudija.


o uspehu srpske liste\n- Srpska lista je više nego ubedljivo potvrdila da je apsolutni predstavnik Srba na KiM. Ne može se volja srpskog naroda na taj način izvrdati i to tako što ćete reći da ne želite da razgovarate sa ljudima koji jedini imaju legitimitet da razgovaraju, i da nađe neke druge Srbe koji nemaju podršku, kazao je Stefanović novinarima, nakon što je otvorio konferenciju o nacionalnoj bezbednosti.\n- To smo postavili kao važnu stvar za nastavak dijaloga. Ako ne poštujete međunarodne sporazume, Briselski sporazum, kako da verujemo da ćete bilo šta o čemu smo razgovarali poštovati i sprovesti, istakao je ministar unutrašnjih poslova.\n- Borićemo se za Srbe na KiM, jer su oni ugroženi, oni su ti koji žive kao građani drugog reda - imali smo priliku to da vidimo ne samo u ovom izbornom procesu, već i svih prethodnih godina i mi moramo da ukazujemo šta se dešava, zaključio je Stefanović.\nNebojša StefanovićSrpska listaKosovo


UMETNOST - Stranica 6 od 218\nPočetna/UMETNOST (page 6)\n18. januara 2021.\tKATEDRA, MANIFESTACIJE, UMETNOST, ZANIMLJIVOSTI 0\nNarodno pozorište Niš početak 2021. godine obeležiće premijerom predstave „Ana Karenjina“ po tekstu Lava N. Tolstoja, u režiji Irfana Mensura.\n13. januara 2021.\tBIZNIS, MANIFESTACIJE, TRADICIJA, UMETNOST, ZANIMLJIVOSTI 0\nŽena je nezaobilazna tema svih vremena, a njena uloga u društvenoj stvarnosti menja se sa istorijskim kretanjima. Umetnost i kultura povezuju i mire razlike, što je pokretačka tačka projekta “Rise of woman”, koji ima cilj da istraži i pokaže jedan ugao svojstvenost žene, predstavljanjem različitih identiteta u savremenom stvaralaštvu.\n6. januara 2021.\tDOM, KATEDRA, LOKAL PRESS, TRADICIJA, UMETNOST 0\nU prostorijama Gigine kuće u Vlasotincu, sinoć je otvorena izložba ikona u duborezu autora Vojislava Jovanovića iz Grdelice. Izložbu pod nazivom „U susret Božiću, u slavu Božiju“ organizovala je Narodna biblioteka „Desanka Maksimović“.\nPage 6 of 218« First...«45678\t»\t102030...Last »


Art magazin - Izbor projekta za Paviljon Srbije na 56. Bijenalu u Veneciji\nBEOGRAD. Ministarstvo kulture i informisanja Srbije raspisalo je Konkurs za predlog projekta za predstavljanje Srbije na 56. Bijenalu savremene umetnosti u Veneciji 2015. godine koje će organizovati Muzej savremene umetnosti u Beogradu. Konkurs je otvoren do 20. oktobra 2014.\nCilј konkursa je osmišlјavanje projekta za Paviljon Srbije na Đardinima na 56. Bijenalu, koje će biti održano od 9. maja do 22. novembra 2015. godine, imajući u vidu iskaz umetničkog direktora 56. Bijenala Okvija Envezora (Okwui Enwezor) da "nijedan događaj ili izložba u savremenoj umetnosti ne postoji kontinuirano na raskršću istorijskih promena kroz polјa umetnosti, politike, tehnologija, i ekonomije, kao što je Bijenale u Veneciji”, te da je “Bijenale idealno mesto za istraživanje svih ovih dijalektičkih polјa, a sama institucija Bijenala biće izvor inspiracije u planiranju izložbe".\nPoziv za predloge projekata upućen je kustosima, umetnicima i autorskim timovima, a Programski savet, koji je imenovalo Ministarstvo kulture, uputiće i direktan poziv određenim autorima da se jave na konkurs, koji je otvoren do 20. oktobra.\nProgramski savet će i odlučivati o rezultatima konkursa, a čine ga v.d. direktora MSUB-a Jovan Despotović (predsednik), umetnik i profesor Fakulteta likovnih umetnosti u Beogradu Mrđan Bajić, v.d. direktora Kulturnog centra Beograda Mia David Zarić, kustos MSUB-a Dejan Sretenović i profesorka Jasmina Čubrilo sa Filozofskog fakulteta u Beogradu.\nPredlog projekta treba da sadrži predlog idejnog rešenja, finansijskih projekcija i predlog koncepta postavke.\nProgramski savet utvrdio je kriterijume kojima će se rukovoditi prilikom izbora, a uklјučuju umetnički kvalitet i inovativnost radova, jasan i aktuelan koncept, odgovarajuće prostorno rešenje postavke, tehničku izvodlјivost, komunikativnost sa publikom i finansijsku racionalnost.\nProgramski savet će nakon završetka konkursa napraviti uži izbor najkvalitetnijih projekata, s tim da će odabrani autori/autorske grupe imati dodatno vreme za pripremu prezentacije i intervjua, koji će biti obavlјeni početkom novembra.\nDetalji o konkursu mogu se naći na sajtu Ministarstva kulture i informisanja www.kultura.gov.rs\nSrbiju su na 55. Bijenalu u Veneciji 2013. godine predstavljali Vladimir Perić i Miloš Tomić projektom "Nema ničega između nas". Komesar nastupa Srbije na 55. Bijenalu bila je nezavisna kustoskinja Maja Ćirić, a za realizaciju izložbe bio je zadužen MSUB.\nU konkurenciji za izbor projekta za nastup Srbije na 55. Bijenalu bilo je 14 umetnika i kustosa, koji su odgovorili na poziv za podnošenje predloga. Poziv je prilično kasno bio objavljen, a osim kratkog roka, kao jedan od problema organizovanja nastupa Srbije na 55. Bijenalu, naveden je bio i oskudan budžet od deset miliona dinara, koliko je planirano i za 56. Bijenale.\nViše informacija na sajtu Ministarstva kulture i informisanja.


Žive sjećanja na banjalučke Jevreje: Grad u projektu očuvanja kulturnog nasljeđa jedne epohe | BL Portal\nŽive sjećanja na banjalučke Jevreje: Grad u projektu očuvanja kulturnog nasljeđa jedne epohe\n29. Marta 2021. 8:06\nGospodska ulica nekada je bila nezamisliva bez tradicionalnih i raskošnih jevrejskih radnji. Prvi bioskop u gradu na Vrbasu otvorili su Jevreji, a donijeli su i prvi rendgen aparat.\nU znak sjećanja na jevrejske porodice, koje su obilježile jednu epohu u kulturnom i ekonomskom razvoju Banjaluke, grad realizuje projekat “Iskorištavanje zaboravljenog jevrejskog kulturnog nasljeđa u dunavskoj regiji – Rediskaver (Rediscover)”.\nIz Odjeljenja za kulturu, turizam i socijalnu politiku za Glas Srpske su istakli da je projekat podržan kroz transnacionalni program “Dunav” Evropske unije.\n“Značaj ovog projekta ogleda se u podizanju svijesti o jevrejskom kulturnom nasljeđu grada, o kojem se nije mnogo govorilo od Drugog svjetskog rata, ali i u uvrštavanju grada na evropsku mapu kulturnog turizma”, rekli su iz ovog Odjeljenja.\nNaglasili su da su kroz “Rediskaver” izrađeni LjR kodovi, virtuelna šetnja i aplikacija za pametne uređaje.\n“Skeniranjem LjR kodova dobijaju se informacije o sinagogama koje su se ovdje nalazile, a virtuelna šetnja pruža informacije o prodavnicama u Gospodskoj ulici koje su držali Jevreji i o kućama jevrejskih porodica”, naveli su iz odjeljenja. Objasnili su da QR kodovi čine stalnu izložbenu postavku u Jevrejskom kulturnom centru te da su instalirani na digitalni turistički info-pult na Trgu Krajine.\n“Takođe, aplikacija pod nazivom “Jevrejska kulturna baština” može se preuzeti sa platforme ‘Gugl plej'”, saopštili su iz odjeljenja. Istakli su da je u planu kreiranje tematske turističke rute zasnovane na jevrejskom kulturnom nasljeđu, kao i plan da se ona uklopi u turističku ponudu grada.\n“Kroz projekat kreirana je virtuelna izložba jevrejskog nematerijalnog nasljeđa, koja se sastoji od pet video-snimaka o istoriji i kulturi jevrejske zajednice i o jevrejskim porodicama. Prije svega, o doprinosu porodice Poljokan i njihovom misterioznom ubistvu na početku Drugog svjetskog rata te o porodicama Katan, Baruh i Levi, čiju istoriju su ispričali njihovi potomci”, poručili su iz odjeljenja.\nDodali su da su se zahvaljujući ovim snimcima upoznali potomci porodica Levi i Klindić.\n“Porodica Levi je saznala da su tokom Drugog svjetskog rata njihove pretke spasili preci Klindića. Video-zapisima je ovjekovječeno i svjedočenje potomaka Jelene (Klare) Baruh, o njenom preživljavanju logora “Aušvic” i dolasku u grad na Vrbasu, ali i zanimljivo poređenje života u Banjaluci i Izraelu koji su zabilježeni od potomaka porodice Katan”, poručili su iz odjeljenja i dodali da se svi snimci mogu pogledati na Jutjub kanalu grada.\nIz odjeljenja kažu da je nosilac projekta opština Segedin te da su partneri gradovi Galati, Temišvar, Regensburg, Murska Sobota, Osijek, Kotor, Subotica i Banjaluka.\n“Ovo je prvi projekat prekogranične saradnje Gradske uprave, što daje referencu za učestvovanje u ostalim sličnim programima EU”, rekli su iz ovog odjeljenja.\nTags: Banjaluka, Epoha, jevreji, kulturno nasljeđe, projekat\nPonovo radovi! U ovim dijelovima Banjaluke danas će biti “suve česme”\nMektić ponovo “uzburkao” političku scenu BiH: Da li poslanici treba da se odreknu plata\nSvi podaci su tajni: U Hrvatskoj počinje terensko popisivanje stanovništva\n27. Septembra 2021. 10:23


ZAŠTITA LIČNIH PODATAKA GRAĐANA\nKazna za kršenje privatnosti, veća ovlašćenja dobiće poverenik za zaštitu podataka o ličnosti\nObrada podataka o građanima nije dozvoljena ako pojedinac nije dao pristanak, ako se vrši bez zakonskog ovlašćenja ili ako se obavlja suprotno od svrhe za koju je određena. Obrada bez pristanka dozvoljena je samo radi zaštite života, zdravlja, fizičkog integriteta i svih drugih životno važnih interesa građana Srbije, kaže novi Zakon o zaštiti podataka o ličnosti koji od danas počinje da se primenjuje.\nPoverenik za informacije od javnog značaja Milan Marinović nedavno je zatražio odlaganje primene Zakona do 1. septembra 2020.\n- Bio bih srećan da je primena odložena, ne zbog sebe, nego zbog nepripremljenosti za primenu zakona. Nažalost, nemam nikakvih informacija o odlaganju. Ako ne bude, zakon počinje primenu - rekao je Marinović u utorak Tanjugu.


Sberbank BH ostvarila neto dobit od 6,2 miliona KM - Privredna štampa\nSberbank BH je 2015. godinu završila sa više od 6,2 miliona KM neto dobiti, što je porast od 34% u odnosu na 2014. godinu. Banka je ostvarila rast po svim ključnim parametrima znatno iznad tržišnog prosjeka. Ostvaren je rast aktive od 9,4%, te ukupnih kredita od 8,7%. U segmentu depozita banka je ostvarila rast od gotovo 30%.\n“Mnogo smo uložili u unaprjeđenje poslovanja, kroz razvoj proizvoda i kvalitetu usluga kako bi zadovoljili stvarne želje naših klijenata. Ostvareni rezultati su jasan pokazatelj visokog nivoa njihovog povjerenja u upravljanje bankom”, istakao je Edin Karabeg, direktor Sberbank BH. “Naši klijenti nas percipiraju kao snažnog i pouzdanog partnera, što je pristup koji kontinuirano razvijamo u poslovnoj saradnji sa klijentima”, naglasio je Karabeg.\nSberbank BH je, potpisivanjem partnerskog ugovora sa Konzumom krajem 2015. godine, započela višegodišnju saradnju kojom će klijentima ponuditi raznovrsne i jedinstvene proizvode i usluge. Uskoro će se na tržištu pojaviti jedinstven kartični proizvod kao rezultat ove saradnje, a značajniji efekti saradnje očekuju se tokom godine.\nUnaprjeđenje poslovanja Sberbank BH ogleda se i u širenju poslovne mreže. Početkom godine je otvorena poslovnica u Travniku, a nedavno je i poslovnica u Sanskom Mostu preseljena na novu, puno adekvatniju lokaciju. Ove aktivnosti Banka poduzima u skladu sa strategijom poslovanja, a s ciljem da približi klijentima i omogući im jednostavnije i brže korištenje bankarskih usluga.\nbankadepozitiEdin Karabegkreditinetto dobitSberbank BH\nNovoizgrađeni objekat Carinske ispostave Aerodrom Mostar juče su svečano otvorili član Predsjedništva BiH Dragan Čović i direktor Uprave za indirektno…\nVrijednost BIRS indeksa se smanjila za -1,73% i iznosi 613,95 poena. Vrijednost FIRS indeksa se smanjila za -0,25% i…\n"Posljednjih dana velika je panika među proizvođačima maline. Otkupljivači igraju svoje igre i igraju se s otkupnim cijenama, čime ugrožavaju…


Jačanje veza i unapređenje saradnje Srbije i Republike Srpske - 16.05.2021, Sputnik Srbija\nJačanje veza i unapređenje saradnje Srbije i Republike Srpske\nU Beogradu je danas održana osnivačka skupština udruženja „Romanija“, sa ciljem jačanja veza i unapređenja saradnje Srbije i Republike Srpske. 16.05.2021, Sputnik Srbija\nZamenik gradonačelnika Goran Vesić rekao je da u Beogradu živi između 10 i 15 hiljada ljudi koji su poreklom sa prostora sarajevsko-romanijskog regiona.„U Beogradu radi veliki broj zavičajnih udruženja jer kao glavni grad Srbije i svih Srba, Beograd privlači ljude iz svih krajeva naše zemlje. Ti ljudi se organizuju po različitim osnovama, a između ostalog i po tome odakle su potekli“, rekao je Vesić.Naglasio da će ovo biti još jedan doprinos razvoju veza između Republike Srpske i Beograda, te da su već uspostavljene specijalne veze i bliska saradnja.Dodao je da ljudi koji žive u Beogradu, a poreklom su sa teritorije Romanije, daju doprinos razvoju prestonice i zahvalio im na tome.Gradonačelnik Istočnog Sarajeva Ljubiša Čosić rekao je da je siguran da će udruženje „Romanija“ ostvariti zacrtane ciljeve, a prisutnima se, između ostalih, obratio i načelnik opštine Pale Boško Jugović, koji je rekao da je ovo logičan nastavak saradnje Srbije i Republike Srpske.„Ovo je nastavak svega onoga što narod sa ove strane Drine pruža narodu u Republici Srpskoj. Očekujemo i u budućnosti da će te veze biti sve čvršće ne samo u oblasti privrede već i u oblasti sporta, nauke, medicine...“, naveo je Jugović.\nvesti, goran vesić, srbija, republika srpska (rs), saradnja\n© Sputnik / Lola ĐorđevićGoran Vesić\nU Beogradu je danas održana osnivačka skupština udruženja „Romanija“, sa ciljem jačanja veza i unapređenja saradnje Srbije i Republike Srpske.\nZamenik gradonačelnika Goran Vesić rekao je da u Beogradu živi između 10 i 15 hiljada ljudi koji su poreklom sa prostora sarajevsko-romanijskog regiona.\n„U Beogradu radi veliki broj zavičajnih udruženja jer kao glavni grad Srbije i svih Srba, Beograd privlači ljude iz svih krajeva naše zemlje. Ti ljudi se organizuju po različitim osnovama, a između ostalog i po tome odakle su potekli“, rekao je Vesić.\nNaglasio da će ovo biti još jedan doprinos razvoju veza između Republike Srpske i Beograda, te da su već uspostavljene specijalne veze i bliska saradnja.\n„Drago mi je što ćemo zajedno moći da radimo na negovanju veza između Beograda i njihovih opština. Neophodno je da se naša saradnja nastavi. Beograd je grad svih Srba bilo da žive u Americi, Australiji, Republici Srpskoj ili Crnoj Gori... Svi koji se osećaju Srbima Beograd smatraju glavnim gradom i zato je važno da u Beogradu imamo njihova zavičajna udruženja koja će omogućiti da se ove veze neguju“, rekao je Vesić.\nDodao je da ljudi koji žive u Beogradu, a poreklom su sa teritorije Romanije, daju doprinos razvoju prestonice i zahvalio im na tome.\nGradonačelnik Istočnog Sarajeva Ljubiša Čosić rekao je da je siguran da će udruženje „Romanija“ ostvariti zacrtane ciljeve, a prisutnima se, između ostalih, obratio i načelnik opštine Pale Boško Jugović, koji je rekao da je ovo logičan nastavak saradnje Srbije i Republike Srpske.\n„Ovo je nastavak svega onoga što narod sa ove strane Drine pruža narodu u Republici Srpskoj. Očekujemo i u budućnosti da će te veze biti sve čvršće ne samo u oblasti privrede već i u oblasti sporta, nauke, medicine...“, naveo je Jugović.\n14:31Putin: Kina skoro stigla Ameriku u sferi hipersoničnog naoružanja


Tanjug 8. februara 2019. 14:55\nBEOGRAD – U Srbiji postoji trend delistiranja kompanija sa berze i njihovog izuzimanja sa liste javnih društava, a manjak informacija i transparentnosti nije dobra za investicije, ocenio je danas direktor Beogradske berze Siniša Krneta.\nNa konferenciji „Busineš intelligence trust factors“ u Privrednoj komori Srbije, govoreći o značaju transparetnosti podataka o kompanijama, Krneta je rekao da informisanje o kompanijama koje napuste berzu prestaje da bude moguće preko berzanskih servisa.\n„Odatle javnost sve manje znamo o onome što kompanije rade. Atraktivnost našeg tržišta prema domaćim i stranim investitorima u tom smislu pada“, kaže Krneta.\nOn smatra da je potrebna „stimulacija kroz pravni sistem da se što više društava kapitala pronađe na javnom tržištu kapitala“ a tako bi se podigla interesantnost srpskog tržišta za investicije i uvećao rejting Srbije.\nTrend u Srbiji je „u suprotnosti sa trendom u zemljama Istočne Evrope, gde se otvaranjem kompanija ka investicionoj javnosti dolazi do novog kapitala za igranje tržišne utakmice, i do bolje tržišne pozicije same kompanije“, kaže Krneta.\nSavetnik predsednika Privredne komore Srbije Miroslav Miletić rekao je da izveštaji koje kompanije daju o sebi iako su transparentni „ne znači da odgovaraju stvarnoj slici“ i primetio da je tu značaj bizniz inteligencije koja prikuplja šire podatke o kompaniji i odgovornim licima u njoj.\nOn je dodao da nefinansijski rizici i neetička ponašanja odgovornih lica u kompanijama, od kojih je istakao prevaru, mogu imati velike posledice na brendove i korporativnu vrednost cele kompanije.\nIako je čitav region po rejtinzima rizičan za investiranje Sandra Demijan iz firme „GrantThornton“ ocenila je „da je to više percepcija, a da se prava slika može dobiti samo konkretnim informacijama i podacima, kojih na žalost nema puno. “\n„Oni koji imaju novac – oni i potkupljuju“, ocenila je Demijan kao primer navodeći Dansku koja je prema rejtinzima najsigurnija za ulaganja.\nNa konferenciji u Privrednoj komori Stjuart Dzons osnivač i direktor „Sigma ratingsa“ predstavio je metodologije rada ove firme na proverama integriteta kompanija širom sveta. A praksu Evropske investicione banke predstavio je rukovodilac odeljenja za istrage u Sektoru prevara ove banke Renato Nikoli.


Sportske.net - Đorđevićeva trojka - Trenutak u kome je vreme stalo!\nNa današnji dan, sada već pre 29 godina, KK Partizan prvi put je dokazao da "realnost nije briga na koju se igrači u crno-belom dresu obaziru". Više od dve decenije nakon Đorđevićeve trojke u dvorani "Abdi Ipekči" Partizan je ostao avangarda evropske koša\n"Grbavci" u Firenci, nije samo Bađo, sećanje na penal iz 1982. godine!\n"68:68! Još 30, 25, 24 sekunde. Partizan je ostao bez Danilovića, međutim Španci očigledno čekaju poslednji trenutak da završe taj napad. Deset sekundi... i pogodak, još samo osam sekundi! Dva poena prednosti za Špance. Đorđević..." bile su reči Dragana Nikitovića kojima je napravljena uvertira za ono što će se nekoliko sekundi kasnije dogoditi.\nTe 1992. godine Partizan je predvođen trenerom početnikom i bivšim kapitenom ekipe, Željkom Obradovićem, još jednom počeo da pravi tim iz temelja i da se nada da će alhemija koja znoj pretvara u zlato ponovo dati rezultat.\nNisu se tada u klubu iz Humske nadali da će bez Divca, Paspalja, Savovića i Grbovića uspeti da doguraju daleko u Evroligi ali je realnost i u to vreme bila briga na koju se u Partizanu nisu previše obazirali.\nGodina u kojoj je Partizan bio prinuđen da evropske mečeve igra na neutralnom terenu, u predgrađu španske prestonice, počela je iznenađujuće dobro.\nSa devet pobeda i pet poraza crno-beli su zauzeli četvrto mesto u grupi, tadašnjeg Kupa evropskih šampiona, preteče Evrolige. Sudbina je htela da u četvrtfinalu Partizan dobije jednog od glavnih pretendenata na trofej u elitnom evropskom takmičenju, italijanski Knor iz Bolonje.\nU prvom susretu, jedinom koji je igran u Beogradu, Partizan je 12. marta 1992. godine savladao Knor rezultatom 78:65, a pet dana kasnije, u Bolonji, crno-beli su poraženi minimalnim rezultatom 61:60. "Majstorica" je donela veliki pritisak i neizvesnost sa kojim su se košarkaši Partizana uspešno izborili što im je donelo pobedu od 69:65, a samim tim i plasman na završni turnir u Kupa evropskih šampiona u Istanbulu.\nSmotra četiri najbolje evropske ekipe tog vremena bila je zakazana za period od 14. do 16. aprila a učešće su, pored Partizana, uzele još ekipe Filipsa, Estudijantesa i Huventuda.\nU polufinalnom okršaju sa favorizovanim Filipsom crno-beli su slavili rezultatom 82:75, plasiravši se tako u svoje prvo, i za sada jedino evropsko košarkaško finale. Drugi finalista bio je španski Huventud, Partizanov rival iz grupne faze takmičenja.\nFinale je odigrano 16. aprila 1992. godine u dvorani "Abdi Ipekči" u Istanbulu. U meču prepunom preokreta Partizan je na poluvremenu imao prednost od šest poena (40:34) ali je tokom drugog perioda igre inicijativa prešla na stranu Katalonaca koji osam sekundi pre kraja dolaze do minimalne prednosti (70:68).\nSan generacija poklonika crno-bele boje stao je u tih osam sekundi i trku kapitena Saleta Đorđevića ka polovini Huventuda. Uz trk, pa šut uz zadršku, Đorđević je svojom rukom ispisao najsvetliju stranicu srpske klupske košarke.\nPartizan je trojkom koju je pogodio Aleksandar Đorđević došao do prve i jedine titule šampiona Evrope a jugoslovenska košarka tada je dobila četvrtu ekipu koja je slavila u finalu Kupa evropskih šampiona, jer su pre crno-belih isto učinili Bosna, Cibona i Jugoplastika.\nVođeni od strane sada najtrofejnijeg evropskog trenera, Aleksandar Đorđević, Predrag Danilović, Nikola Lončar, Ivo Nakić, Vlada Dragutinović. Mlađan Šilobad, Slaviša Koprivica, Željko Rebrača, Zoran Stevanović i Dragiša Šarić zlatnim slovima su urezali svoja imena u istoriju srpske košarke i KK Partizan.\nIstanbul i dvorana "Abdi Ipekči" ostali su sinonim za najveći uspeh crno-belih u istoriji kluba a poklič Dragana Nikitovića i danas odzvanja u glavama svakog iskrenog ljubitelja košarke u Srbiji...\n"Tri poena, tri poena! Vreme je isteklo, vreme je isteklo... Nemojte se ljutiti, što sam zaćutao, na trenutak! 71:70... ...Partizan je šampion Evrope!"


„Ja sam ODVAŽNA“ – Preduzetnicama od 5.000 do 7.000 evra bespovratno - podunavlje.info\n18. avgust 2020 – IKEA Srbija i Fondacija Ana i Vlade Divac pokrenule su zajednički projekat „Ja sam ODVAŽNA“, koji za cilj ima podršku ekonomskom osnaživanju žena u Srbiji. Novi konkurs je otvoren od juče a prijave se primaju do 30. septembra.\nU okviru konkursa biće podržani biznisi osnovani od strane žena i/ili oni koje vode žene, kao i pravni subjekti koji zapošljavaju najmanje 60 posto žena.\nU okviru prvog ciklusa projekta podržano je šest ženskih preduzetničkih inicijativa (na fotografiji) u ukupnom iznosu od 4,2 miliona dinara. Imajući u vidu trenutnu krizu izazvanu pandemijom virusa COVID 19 i neizvesnoj situaciju u kojoj se veliki deo preduzetnika i preduzetnica u Srbiji našao, IKEA Srbija i Fondacija Ana i Vlade Divac rešile su da otvore novi konkurs usmeren ka ženskom preduzetništvu.


Broj rođene dece u Svrljigu u periodu od 2007. - 2012.\nBroj rođene dece u Svrljigu u periodu od 2007. – 2012.\nVIŠE UMRE NEGO ŠTO SE RODI\nBroj rođene dece u svrljiškoj opštini od 2007. do 2012. godine osciluje, a prosečno se godišnje rodi 70 deteta.\nPrema dobijenim podacima od stručnih službi Doma zdravlja u periodu od 2007. do 2012. godine u Svrljigu se rodilo 496 beba, računajući i 71 rođeno dete u 2013. godini (podaci nisu upisani na grafikonu iznad).\nRazačaravajući su podaci mortaliteta u Svrljigu, jer u toku 2012. godine u umrlo je 79 lica sa gradskog područja, odnosno 310 na teritoriji cele opštine, dok je u 2013. godini u samoj opštini umrlo je 68 stanovnika, a na teritoriji cele opštine blizu 300, što je tri puta više od broja rođenih.\nRačunica pokazuje da u periodu od deset godina umre oko 3 000 Svrljižana, a rodi se svega 700 dece, što su poražavajući rezultati.\nDa li će mere koje sprovodi Opština u narednim godinama uroditi plodom i uticati na rast nataliteta ostaje nam da vidimo.\nTakođe, i rezultati popisa stanovništva iz 2012. godine govore da u opštini Svrljig živi 14.424 stanovnika, od koji je veći deo u gradu, odnosno 7.543 stanovnika. A ostatak, 6.878 žitelja živi u 38 sela svrljiških sela.\nPrevPrethodnaKoncert KUD „Svrljig“\nSledećaKultura: 18. sveska Etno-kulturološkog zbornikaNext\nhitno referendum o pripajanju GO opštini Pantelej, u protivnom za 5 godina gase se sve državne institucije u Svrljigu, kao i opština a nama sledi egzodus-raseljavanje (onih koji dotle ne izumru prirodno i od gladi).\nHvala nadležnoj službi Doma zdravlja na prikazanim podacima o kretanju broja rodjenh i umrlih na teritoriji opštine Svrljig. Ovo bi trebala da bude tačka dnevnog reda na predstojećoj Skupštini opštine Svrljig, pošto dovoljno govori o budućnosti ove opštine, a o tome Skupština ima svoju odgovornost – odnosno njeni činioci – izabrani predstavnici naroda/glasača, iz političkih organizacija. Treba oceniti dosadašnju politiku u ovoj oblasti, kroz postignute rezultate vladajuće strukture u navedenom periodu 2007-2012., ali i perioda od posmatranog do danas. Dobri rezultati moraju biti jače vidljivi, ali ono što je doneto kao odluka i proizvelo je negativne posledice takodje treba dobiti ocenu ovog tela. U svakom slučaju očekuje se stav Skupštine po ovom pitanju.


Očekuju ulaganja u infrastrukturu od oko 27 miliona EUR - Crnogorski elektroprenosni sistem AD\nOčekuju ulaganja u infrastrukturu od oko 27 miliona EUR\nPodgorica, (MINA-BUSINESS) – Poslovanje Crnogorskog elektroprenosnog sistema (CGES) je u prošloj godini bilo uspješno, saopštila je predsjednica Odbora direktora te kompanije, Vesna Bracanović i dodala da se u ovoj očekuju ulaganja u energetsku infrastrukturu od oko 27 miliona EUR.\nOna je u intervjuu agenciji Mina-business kazala da se prošla poslovna godina već sada može okarakterisati kao uspješna za CGES, kako u poređenju sa planovima, tako i u odnosu na 2017.\n“Na osnovu ostvarenih rezultata poslovanja za prvih devet mjeseci prošle godine, CGES bilježi neto dobit od 4,2 miliona EUR. Ovakvi rezultati su posljedica uloženog napora da se obezbijedi rast prihoda, kao i unaprjeđenja poslovnih procesa koje je omogućilo da se dodatno optimizuju troškovi poslovanja i time dostignu ciljevi poslovne efikasnosti”, rekla je Bracanović.\nPrema njenim riječima, prošlu godinu su okarakterisale značajne investicije.\n„Uprkos izazovima, koji su prateći element djelatnosti kojom se bavimo, značajan i ujedno veoma kompleksan infrastrukturni zahvat – povezivanje prenosnih sistema Crne Gore i Italije podmorskim kablom, kao bitan dio Transbalkanskog koridora, privodi se kraju“, saopštila je Bracanović.\nOna je podsjetila da će dodatni kapaciteti u prenosnom sistemu, koji će biti na raspologanju po završetku tog projekta, unaprijediti pouzdanost rada sistema i stepen kvaliteta usluga isporuke električne energije i omogućiti preduslove za dalji ekonomski razvoj prvenstveno primorske regije.\nBracanović je navela da će CGES i tokom ove godine nastaviti sa ulaganjem, kako u novu, tako i u rekonstrukciju postojeće energetske infrastrukture.\n"Ukupna vrijednost planiranih ulaganja u ovoj godini iznosi oko 27 miliona EUR“, precizirala je Bracanović.\nCGES je, prema njenim riječima, u ovoj godini planirao završetak projekta SCADA, kojim se osigurava poštovanje standarda Evropske mreže operatora prenosnih sistema (ENTSO-E) i omogućava značajno kvalitetniji i efikasniji nadzor i upravljanje eletroprenosnim sistemom sa dvije nezavisne lokacije.\n„Konkretno, ovaj projekat doprinosi povećanju stepena sigurnosti rada elektroenergetskog sistema i kvalitetnijem monitoringu i upravljanju na nivou trafostanica CGES-a“, objasnila je Bracanović.\nPored rekonstrukcije postojeće intrastrukture, aktivnosti CGES će u ovoj godini biti usmjerene i na zadovoljavanje potreba konzuma u pogledu izgradnje neophodnih novih kapaciteta.\n„Stoga se planirane aktivnosti odnose na projekat izgradnje trafostanice ‘Žabljak’, koji će u krajnjem omogućiti da jedan od najznačajnih turističkih centara Crne Gore dobije dvostrano napajanje električnom energijom na 110 kilovoltnom (kV) naponskom nivou, kako preko već izgrađenog 110 kV dalekovoda ‘Pljevlja-Žabljak’, tako i preko 110 kV dalekovoda ‘Brezna-Žabljak’, čija je realizacija u poodmakloj fazi“, kazala je Bracanović.\nProjekat sličnog karaktera planiran je i u dijelu mreže na primorju.\n„Nakon potpisanog kreditnog sporazuma sa Njemačkom razvojnom bankom (KfW), uz značajnu podršku crnogorske Vlade kroz izdavanje državne garancije, u ovoj godini intenziviraćemo aktivnosti na realizaciji projekta izgradnje elektroenergetske infrastrukture na poluostrvu Luštica“, rekla je Bracanović.\nNjegovom realizacijom će se kroz napajanje iz prenosne 110 kV mreže obezbijediti povećanje nivoa pouzdanosti napajanja električnom energijom cjelokupnog regiona, dok će sam projekat podržati dalji razvoj turizma na tom području.\nBracanović je rekla da u narednom periodu nije planirano dodatno kreditno zaduživanje za realizaciju investicionih projekata, već će se isti finansirati sopstvenim sredstvima kompanije.\nPrema njenim riječima, CGES je izuzetno posvećen realizaciji projekata koji će obezbijediti povezivanje prenosnih sistema Crne Gore i Italije podmorskim kablom, a koji konkretno podrazumijeva izgradnju trafostanice Lastva i njeno povezivanje na postojeću mrežu.\n„Realizacija projekata ove dimenzije nije česta i izuzetno je zahtjevna. Ipak, i pored izazova sa kojima smo se susrijetali i koje smo uspješno prevazilazili, radovi se privode kraju“, kazala je Bracanović.\nTrafostanica Lastva i 110 kV dalekovod „ulaz–izlaz“ Lastva su početkom novembra pušteni u probni pogon, čime su obezbijeđeni tehnički uslovi i omogućen uspješan početak testiranja dijela opreme konvertorskog postrojenja za čiju je izgradnju i puštanje u rad zadužena italijanska Terna.\nU završnoj fazi su i radovi na dionici 400 kV dalekovoda Lastva-Čevo, koji će obezbijediti povezivanje trafostanice Lastva na 400 kV dalekovod Podgorica-Trebinje, po principu „ulaz-izlaz“.\nTrenutno se izvode intenzivni elektro-montažni radovi i sprovode finalni radovi.\n„Naši timovi čine sve kako bi se radovi završili i kako bi već u ovom mjesecu dobili saglasnosti neophodne za puštanje u probni rad i tog dijela infrastrukture“, saopštila je Bracanović.\nOna je navela da će se u narednim mjesecima obavljati funkcionalna ispitivanja, kako bi se, prema planovima, stvorili preduslovi za komercijalnu upotrebu kabla u drugoj polovini ove godine.\nI nakon puštanja u rad i početka komercijalne upotrebe kabla i navedene infrastrukture, aktivnosti na daljoj izgradnji Transbalkanskog koridora kroz Crnu Goru se nastavljaju.\n„Radovi na izgradnji 400kV dalekovoda Lastva-Pljevlja, dionica Čevo-Pljevlja, se već intenzivno izvode, a analiziraju se opcije i za nastavak prema Srbiji, odnosno Bosni i Hercegovini“, dodala je Bracanović.\nMeđu najznačajnijim aktivnostima koje su planirane za ovu godinu, Bracanović je navela završetak i puštanje u rad trafostanice Lastva i 400 kV dalekovoda Lastva-Čevo koji, pored činjenice što su dio projekta povezivanja prenosnih sistema Crne Gore i Italije, imaju poseban značaj za pouzdano napajanje primorja i njegov dalji ekonomski razvoj.\nKao komplementarni projekat, za ovu godinu je planirano intenziviranje aktivnosti na realizaciji projekta izgradnje elektroenergetske infrastrukture na poluostrvu Luštica.\nBracanović je podsjetila i da CGES ove godine obilježava deset godina rada kao nezavisno preduzeće i isto toliko godina uspješnog poslovanja sa značajnim realizovanim investicijama.\n„CGES je kao nezavisno preduzeće do sada realizovao investicije u vrijednosti od skoro 150 miliona EUR koje su pozitivno uticale na sigurnije i kvalitetnije snabdijevanje električnom energijom i omogućile povezivanje novih kupaca i proizvođača električne energije“, rekla je Bracanović.\nU narednih nekoliko godina, kako je kazala, predviđa se priljučenje novih proizvodnih objekata.\n„Efekti dosadašnjeg rada se vide i prije svega odraz su znanja i sposobnosti naših zaposlenih, kao i značajne podrške institucija. Rezultati koji su do sada ostvareni nameću obavezu da opravdamo očekivanja i uložimo dodatni napor za postizanje ciljeva koji su pred nama, čemu ćemo se posvetiti i u ovoj godini“, zaključila je Bracanović.


Ko je protiv mera štednje, "može biti rekonstruisan" (u prevodu: leti iz Vlade) - Grad Prijepolje\nGrad Prijepolje > Vesti > Vesti dana > Ko je protiv mera štednje, "može biti rekonstruisan" (u prevodu: leti iz Vlade)\nKo je protiv mera štednje, "može biti rekonstruisan" (u prevodu: leti iz Vlade)\nRekonstrukcija Vlade iznova je postala tema unutar vladajuće koalicije tokom razgovora o antikriznim merama. Kako “Blic” saznaje, neslaganje oko načina na koji treba da se rešava problem deficita u budžetu dovelo je do stava da ko se ne slaže sa merama “može biti rekonstruisan”.\nPoruka je bila sasvim jasna – ko se ne slaže sa stavom većine ili se ne pronalazi u onome što Vlada dogovori, ne treba ni da budu njen deo.\n– Lideru URS Mlađanu Dinkiću je polazna osnova za antikrizne mere bila smanjenje rashoda, a SNS i SPS povećanje proizvodnje i javne potrošnje. Vučić i Dačić su bili protiv smanjenja plata i penzija, a na čemu je Dinkić uporno insistirao – kaže izvor “Blica”.\nTokom višednevnih razgovora počela je da provejava ideja rekontrukcije Vlade i lider URS je ublažio svoje prvobitne planove. Došlo se do dogovora da neće biti smanjenja primanja, a zarade će se uvećavati u meri koja je podnošljiva za budžet.\nDinkić je juče u Čačku kazao da postoji apsolutni konsenzus o antikriznim merama i da će u nedelju biti usaglašeni elementi oko strukture rashoda budžeta, koji su „balans između štednje u javnom sektoru i podsticanja razvoja i privrede u privatnom sektoru“.\nRekontrukcije Vlade će biti i po postizanju dogovora o antikriznim merama.\n– Rekonstrukcija Vlade je neupitna i do nje će doći, tokom jula ili na jesen. Više nije ni vezana za dobijanje ili nedobijanje datuma. Jedino što će se u proces ući kada se okonča, na ovaj ili onaj način, odluka u Briselu – kaže naš sagovornik.\nNa jučerašnjem sastanku, kojem su prisustvovali guverner Jorgovanka Tabaković i prvi put Jovan Krkobabić, dogovoreno je da se do nedelje sva ministarstva izjasne čega su spremna da se odreknu do kraja godine. Kako saznajemo, dogovor je i da, ukoliko ministri ne dostave svoje predloge Ministarstvu finansija do petka, šefovi stranaka sami odluče o merama štednje u resorima koje drži njihova partija.\nPrema trenutnoj zamisli lidera koalicije, 40 milijardi dinara bi moglo da bude ušteđeno tako što bi se ministarstva odrekla novca predviđenog za reprezentaciju, a bili bi odloženi i projekti koji nisu od vitalnog značaja.\n– Bilo je reči i šta će se dešavati od naredne godine. Još uvek nije doneta odluka hoće li se prodati Telekom, ali je zaključeno da je potrebno uskoro raspisati tender za davanje licence za 4G mobilnu telefoniju, od čega bi država mogla da prihoduje do 250 miliona evra. Makedonija je, nedavno, dala licencu za 4G i za to dobila 120 miliona evra – objašnjava izvor “Blica” blizak pregovorima.


OCENA USTAVNOSTI I ZAKONITOSTI: Zakona o rokovima plaćanja i Zakona o javnim nabavkama\nYUTA će uputiti Ustavnom sudu zahtev za ocenu ustavnosti zakonskih pravila prema kojima se reguliše organizovanje đačkih ekskurzija.\ndirektor Nacionalnog udruženja turističkih agencija (YUTA) Aleksandar Seničić, najavio je da će YUTA uputiti Ustavnom sudu zahtev za ocenu ustavnosti zakonskih pravila prema kojima se reguliše organizovanje đačkih ekskurzija.\nPrema postojećem Zakonu o rokovima plaćanja i Zakona o javnim nabavkama, kao i prošlogodišnjim preporukama ministarstava, agencije sada ugovore o ekskurzijama sklapaju direktno sa roditeljima, a država ga tretira kao budžetska sredstva i na njega primenjuje zakonske odredbe koje se inače primenjuju na sredstva javnih prihoda, ocenili su danas predstavnici YUTA na sednici posvećenoj ovom problemu.\n"Ovde nema ni jednog dinara sredstava budžeta jer roditelji u potpunosti finansiraju ekskurzije", ukazao je predstavnik Odbora YUTA za đački i omladinski turizam Dragoje Zekavica.\nOn je naglasio da je YUTA zainteresovana da se uvede potpuni red u ovoj oblasti, a ne da se deo poslovanja preliva u sivu zonu, jer je na ovaj način daleko teže kontrolisati novac koji se u ovom poslu zarađuje, nego kada se ugovori sklapaju sa školama, pa se prenos sredstava vrši sa računa škole na račun agencije.\nZekavica je takođe, ukazao i da škole imaju rok da do 15. septembra predaju programe rada, pa se pre tog datuma uopšte ne može početi postupak organizacije ekskurzija. Ukoliko se korisnicima omogući plaćanje u više rata, to znači da se pre proleća te ekskurzije ne mogu ni realizovati.\nPredsednik Odbora za omladinski i đački turizam Petar Knežević naveo je da je u periodu septembar - oktobar 2012. godine po osnovu smeštaja učenika po programima Nastava u prirodi i ekskurzije, ostvareno 53.377 noćenja, ali da je procenat popunjenosti domaćih hotela u 2013. godini pao 47 odsto u odnosu na 2012, dok je u 2014. taj procenat manji 70,1 odsto u odnosu na 2012. godinu.


Formiran savez pet najvećih evropskih aviokompanija - Aviatica\nFormirano udruženje pet najvećih evropskih avio kompanija\nU Amsterdamu je održan neobičan sastanak na kome je pet najvećih evopskih avio kompanija pokrenulo borbu protiv sve jače konkurencije.\nU Amsterdamu je danas (21. januar 2016) formirano udruženje “Airlines for Europe” (A4E) koga će činiti pet najvećih avio kompanija starog kontinenta.\nAmsterdamskom sastanku su prisustvovali prvi ljudi Lufthanse, Karsten Špor (Carsten Spohr), Air France-KLM-a Aleksandar de Žunijak (Alexandre de Juniac), easyJet-a Kerolin Mekol (Carolyn McCall), IAG-a koji je vlasnik British Airwaysa i Iberije, Vili Volš (Willy Walsh) i Ryanair-a Majkl O’Liri (Michael O’Leary). Njima se pridružila i evropska komesarka za saobraćaj Violeta Bulc.\nOvo je drugi ovakav sastanak na kome je petoro najvećih ovog puta formiralo alijansu (udruženje) nazvano “Avio kompanije za Evropu”, koje će imati za cilj da lobira kod evropskih institucija za bolje uslove poslovanja i za stvaranje povoljne poslovne klime koja će evropskim prevoznicima omogućiti da se bolje suoče sa narastajućom konkurencijom sa Bliskog istoka.\nOsim te teme, na današnjoj konferenciji se razmatrala zaštita prevoznika od prekomernih štrajkova kontrolora leta, smanjivanju aerodromskih taksi i nameta, ukrupnjavanju evropskih navigacionih centara radi racionalizacije kontrola letenja i manjih troškova preleta.\nUčesnici konferencije su sa velikim zadovoljstvom prihvatili novu vazduhoplovnu strategiju koju je početkom decembra 2015. usvojila Evropska komisija.\nNajveći evropski avio prevoznici su se dogovorili da rade intenzivno na snižavanju aerodromskih troškova. Prema istraživanju koje je predstavljeno na konferenciji najmanje 21 evropski aerodrom je podigao namete aviokompanijama za najmanje 80 posto u poslednjih deset godina.\n“Ovo je u potpunoj suprotnosti sa padom prosečnih cena avio karata u Evropi, koje su u istom periodu pale za 20%. Želimo da stvorimo rast i nova radna mesta u Evropi ne samo u avijaciji već i šire”, objašnjeno je u zvaničnom saopštenju sa današnjeg sastanka.\nAir France-KLMBritish AirwayseasyJetIAGLufthansaRyanair


Stručnjaci protiv svakodnevnog tuširanja - OGLASNA TABLA\n31 марта, 2019 31 марта, 2019 0648\nLekari smatraju da je dovoljno ako se ljudi samo jednom do dva puta nedeljno kupaju uz korišćenje sapuna, jer preterivanje šteti koži.\nVeliki broj ljudi ima naviku da se tušira ujutru i uveče, a kupanje jedino preskaču u slučaju veoma hladnog vremena. Osećaj svežine i čistoće koji imaju posle tuširanja mnogi smatraju veoma važnim za jutarnje razbuđivanje, a neki ističu da ne mogu uveče da odu na počinak ukoliko se nisu opustili u mirisnoj kupki.\nOve navike stručnjaci smatraju pogrešnim jer ističu da nisu dobre za zdravlje kože i da se kompletno treba istuširati samo jednom do dva puta nedeljno. Jedno istraživanje na Kolumbijskom univerzitetu pokazalo je da iako ljudi misle da će čestim tuširanjem biti čistiji – to nije slučaj u bakteriološkom smislu jer ne štiti od bolesti. Često tuširanje isušuje kožu, u kojoj zatim nastaju mikropukotine, pogodne za prodiranje mikroba. Uklanjanje prirodnih zaštitnih ulja sa kože može da pospeši rast štetnih bakterija i na taj način naruši imunološki sistem organizma.\nSa ovim stavom stručnjaka saglasna je i primarijus dr Gorana Isailović, dermatolog Visoke zdravstvene škole strukovnih studija, koja naglašava da se čestim tuširanjem i korišćenjem sapuna i kupki uništava odbrambena snaga kože.\n– Samo dva puta nedeljno preporučljivo je da se ljudi tuširaju kupkama i sapunima. Ako neko hoće da se tušira svakog dana, onda to treba da čini samo vodom. Posebno treba izbegavati kupke i sapune koji pene. Smatra se da često tuširanje utiče da koža postane suva i da je sklonija infekcijama zato što joj se uništava površinski sloj koji štiti kožu od patogenih mikroorganizama – naglašava dr Isailović i dodaje da ovo ne važi za pranje ruku koje treba da bude često.\nKada je reč o tuširanju naših građana, podaci iz 2009. godine su pokazali da naviku svakodnevnog tuširanja ima polovina odraslih stanovnika prestonice, a oko 17,6 odsto ljudi je priznalo da to čini svakog drugog dana. Istraživanje zdravlja stanovništva Srbije iz 2013. godine koje je radio Institut za javno zdravlje „Dr Milan Jovanović Batut” pokazalo je da se dve trećine dece tušira više od tri puta nedeljno (66,2 odsto), što je značajno veći procenat nego 2006. godine (kada je to činilo 54 odsto). Naviku redovnog tuširanja češće imaju deca iz Vojvodine (87,6 odsto), gradskih naselja (72 odsto) i iz materijalno dobrostojećih domaćinstava (85,5 odsto).\nPosni recept: Sarmice od blitve i povrća


Radovi na izgradnji zgrade Gradskog pozorišta biće završeni do kraja godine – Portal Podgorica\nRadovi na izgradnji…\nRadovi na izgradnji zgrade Gradskog pozorišta biće završeni do kraja godine\nGradonačelnik Podgorice dr Ivan Vuković, sa saradnicima, danas je obišao radove na izgradnji nove zgrade Gradskog pozorišta i tom prilikom je istakao da će radovi biti završeni do kraja godine.\nVuković je dodao da vrijednost prve faze realizacije ovog projekta iznosi skoro 4 miliona eura.\n„U okviru druge faze smo raspisali tender za unutrašnje opremanje za scensku tehniku i sve ono što će uslijediti naredne godine. Ponude se otvaraju krajem ovog mjeseca, a mi smo već nekoliko puta prolongirali taj rok kako bismo dobili zadovoljavajuće ponude, da sjutra ne bi imali problema sa eventualnim žalbama i što vrlo često usporava realizaciju ovakvih i sličnih projekata.\nAko bude tako, mi bismo već u prvom kvartalu naredne godine ušli u realizaciju druge faze, koja je po projektnoj dokumentaciji vrijedna 3,2 miliona i na taj način do kraja naredne godine bili u prilici da glumcima predamo na upotrebu novu zgradu”, istakao je Vuković. On je saopštio da bi bio veoma nezadovoljan ako gradska uprava ne ispuni taj cilj i da smatra da je javnost imala dovoljno razumijevanja, bez obzira na objektivne okolnosti koje su negativno uticale na dinamiku realizacije ovog projekta. “Moje očekivanje, uz malo sreće, je da ćemo biti u prilici da stavimo tačku na ovu priču, koja iako dugo traje, jeste lijepa priča i priča na ponos glavnom gradu“, zaključio je Vuković.\nGradonačelnik je najavio da će, budući da se radi o samom centru grada, do kraja godine zgrada Gradskog pozorišta dobiti lijepi plato sa fontanom vrijedan oko 60.00 eura, tako da će ovaj pomalo zaboravljeni ili dugo vremena zapušteni dio centra grada zasijati novim sjajem i izrazio uvjerenje da će naredne godine postati novo mjesto okupljanja mladih ljudi i dobre energije.


CRTA :Godina jednoumlja u medijima i parlamentu - CRTA\nGodina jednoumlja u medijima i parlamentu\nBlog / 08.07.2021.\nSrpsku političku scenu već u dužem periodu karakteriše zabrinjavajući manjak političkog pluralizma i urušavanje osnovnih mehanizama koji štite demokratiju. Poslednjim parlamentarnim izborima prethodio je dijalog o poboljšanju izbornih uslova koji nije dao rezultate. Tako je same izbore, pored pandemije, obeležio i bojkot dela opozicionih partija koje su procenile da ne postoje ni minimalni uslovi koji bi omogućili održavanje demokratskih izbora. Ni period nakon izbora nije vodio poboljšanju izbornih uslova, pa stoga srpske političke partije ponovo vode dijalog, i to na „dva koloseka“, sa i bez predstavnika Evropskog parlamenta (EP).\nProteklu godinu zapravo obeležio je nastavak medijske dominacije vladajuće većine i zloupotrebe funkcija Narodne skupštine u svrhu dodatne partijske promocije. Crtin monitoring medija pokazao je da je zastupljenost vladajućih partija na javnom servisu (RTS) i privatnim televizijama sa nacionalnom pokrivenošću (TV Pink, TV Prva, TV Happy, TV B92) u junu dostigla 94% vremena u centralnom informativnom programu, dok je proteklih 12 meseci u proseku iznosila 93%. O potezima predstavnika vladajuće većine se nije izveštavalo kritički, dok je više od jedne trećine vesti bilo nedvosmisleno pozitivnog tonaliteta. Oko 50% vremena u centralnom informativnom programu televizija sa nacionalnom pokrivenošću bilo je posvećeno predsedniku Republike Srbije Aleksandru Vučiću. Dominantan položaj predsednika Srbije i Srpske napredne stranke (SNS) u medijima se može ilustrovati i količinom direktnih medijskih obraćanja, koja su tokom marta i maja bila skoro svakodnevna, bilo ih je po 29. Više nego skroman ostatak medijskog prostora zauzimaju predstavnici opozicionih partija, o čijim se aktivnostima dominantno izveštavalo u negativnom i neutralnom tonu, sa svega 4% pozitivnih vesti.\nZasebno posmatrano, izveštavanje nacionalne medijske kuće RTS ne odstupa u značajnoj meri od izveštavanja privatnih televizija sa nacionalnom pokrivenošću. Tako su, u proteklih 12 meseci, predstavnici vladajuće većine dobili 95% vremena u centralnom informativnom programu. Aktivnosti predsednika Republike, koje je neretko teško odvojiti od njegove uloge kao predsednika SNS, su dobile 43% vremena u centralnom informativnom programu javnog servisa.\nDodatni kanal za širenje propagandnih poruka vlasti postao je i aktuelni saziv Narodne skupštine u kom čak 97% narodnih poslanika pripada vladajućoj većini. Istraživanje Otvorenog parlamenta pokazalo je da narodni poslanici koriste jezik koji u najmanju ruku urušava dostojanstvo Narodne skupštine, kako bi, mimo dnevnog reda, svojim govorima preslikali i pojačali aktuelno izveštavanje provladinih medija. Tipičan primer je „afera Mauricijus“, koja je pored intenzivnog medijskog izveštavanja bila „potpomognuta“ i govorima narodnih poslanika, koji su je u periodu od 11. marta do 7. aprila spomenuli čak 186 puta. Tokom prolećnog zasedanja Narodne Skupštine, predsednik Republike i SNS je spomenut čak 2,569 puta, a sledi ga jedan od lidera opozicije Dragan Đilas (2,423 puta). Međutim, dok se o Aleksandru Vučiću govorilo u pozitivnom (53%) i neutralnom (47%) tonu, Đilas je dominantno spominjan sa negativnom konotacijom (89%) ili u neutralnom kontekstu (11%). Umesto obavljanja svoje zakonodavne i nadzorne uloge, Narodna skupština u sve većoj meri služi slanju poruka biračima i građenju javnog diskursa u kojem je predsednik Republike i lider SNS predstavljen kao „spasilac“ našeg društva. Pored pojačivača ovakve političke poruke, Parlament trenutno služi i za zastrašivanje i diskreditaciju nezavisnih medija, organizacija civilnog društva i svih javnih ličnosti koje se usude da iznesu kritičko mišljenje ili na bilo koji način dovedu u pitanje narative na kojima vladajuća većina gradi svoju političku moć.\nGodinu dana kasnije, javni prostor u Srbiji je potpuno očišćen od pluralizma na kanalima koji više nisu samo medijski, već i institucionalni. Glavni problem predstavlja kontinuirana zatvorenost informativnih programa najuticajnijih televizija sa nacionalnom pokrivenošću za predstavnike opozicije. Ali i državne institucije, na čelu sa Parlamentom, su upregnute u propagandnu mašinu vlasti kroz koje se stvara jedina istina – moralne ispravnosti i nepogrešivosti vladajuće stranke i njenog lidera, nasuprot “drugih” čije su namere isključivo zlonamerne i predstavljaju pretnju po stabilnost i prosperitet našeg društva. Izmišljanje neprijatelja je tako postalo deo zvaničnog narativa, kao jedna od poznatih strategija kojima se održavaju autoritarni režimi. U ovakvim okolnostima je formalna raznovrsnost izborne ponude samo simulacija pluralizma koja ne menja suštinu postojećeg stanja, a to će se teško postići i eventualnim rezultatima dijaloga koji je u toku.


Besplatni kursevi nemačkog i posredovanje u zapošljavanju - Dnevnik Juga\nPočetna / DOGAĐAJI / Besplatni kursevi nemačkog i posredovanje u zapošljavanju\nDnevnik Juga 24/04/2018\tDOGAĐAJI, Zanimljivosti Ostavi komentar\nOxford School iz Leskovca u saradnji sa kompanijom „Vispero GmbH“sa sedištem u Bonu, poziva sve zainteresovane kandidate da se prijave za besplatne kurseve ili razgovor sa predstavnicima Vispera.\nKompanija „Vispero GmbH“ je specijalizovana za posredovanje u zapošljavanju medicinskog osoblja u Nemačkoj. Klijenti Vispera GmbH su klinički centri, regionalni domovi zdravlja i domovi za stara lica, po celoj Nemačkoj. Reč je o pouzdanim i stabilnim zdravstvenim ustanovama koje nude odlične uslove za život, rad, napredovanje i usavršavanje.\nKompanija Vispero GmbH pruža kompletnu podršku u prvim koracima života i rada u inostranstvu. Usluge regrutacije medicinskog osoblja, u našoj zemnlji, isključivo plaćaju klijenti iz Nemačke, koji su angažovali kompaniju „Vispero GmbH“, tako da ne postoje nikakvi dodatni troškovi za zainteresovane kandidate iz Srbije.\n– Da biste se prijavili na razgovor ne morate imati određeni nivo poznavanja nemačkog jezika niti biti polaznik naše škole. Broj besplatnih mesta na kursevima nemačkog jezika je ograničen. Ukoliko ste zainteresovani, neophodno je da se prijavite na broj telefona 061/5 218 215 ili putem e-mail adrese oxfordschoolle@gmail.com, stoji u saopštenju Oxford school-a u Leskovcu.\nPrethodni Bogat kulturni program u LKC-u\nSledeći Osnovna škola ,,Siniša Janić“ u Vlasotincu je škola za 21.vek


Šangaj u junu dobija Diznilend - Novosti - Turistički svet\nŠangaj u junu dobija Diznilend\nPark, u koji je uloženo 5,5 milijardi dolara, obuhvatiće sve od začaranog zamka do hotela inspirisanog "Pričom o igračkama" i pozorišta gde će se na kineskom jeziku igrati brodvejski hit "Kralj lavova", prenosi AFP.\nKompanija Volta Diznija saopštila je da će park takođe predstavljati i kinesku kulturu, što su zvaničnici Kine nastojali da osiguraju pre nego što su dozvolili ulazak "ikone američke zabave" u zemlju.\n- Diznijev park u Šangaju biće jedinstven, vrhunska atrakcija koja je autentično Diznijeva i jasno kineska. Park će predstaviti Diznijeve čuvene priče, uporedo sa bogatom kineskom kulturom - izjavio je izvršni direktor kompanije "Dizni" Robert Iger.\nIdeja o otvaranju parka u Šangaju postojala je još tokom devedesetih godina, a izgradnja je počela tek 2011.\nAktuelni predsednik Kine Si Djinping podržao je projekat smatrajući da je njegovoj zemlji potreban diverzitet kulture i zabave.\nOčekuje se da Diznilend doprinese šangajskoj ekonomiji sa 3,3 milijarde dolara na godišnjem nivou.


BORBA PROTIV ODLIVA MOZGOVA: Vlada Srbije formira tim za ostanak mladih ljudi i njihov povratak u zemlju | Novosti.RS\npetak, 28. 12. 2018. u 09:38\nMladi sada mogu lakše u Nemačku\nPrema njihovoj oceni, razlog za takvu situaciju su pre svega niske zarade, ali i nemogućnost profesionalnog napredovanja u Srbiji\nBORBU za ostanak mladih i obrazovanih ljudi u Srbiji Vlada Srbije nastaviće već od 1. januara, formiranjem tima eminentnih ljudi koji bi trebalo da pomogne Vladi predlažući konkretne mere da mladi ostanu u zemlji, ali i kako bi se oni koji su otišli vratili u Srbiju.\nNovi zakon u Nemačkoj o useljavanju naterao je nadležne da se ozbiljnije pozabave ovim problemom. Naime, ovaj propis omogućiće lakše zapošljavanje građana drugih država u toj zemlji, pa i onih koji dolaze iz država koje nisu članice EU, što između ostalog, otvara mogućnost da i građani Srbije odlaze u Nemačku u većem broju.\n- Nećemo da sedimo skrštenih ruku - kaže Zoran Đorđević, ministar za rad. - U Sektoru za rad smo predvideli i od 1. januara ćemo oformiti tim, sastavljen od najmerodavnijih ljudi u državi koji se bave tom problematikom - od SANU, fakulteta, univerziteta, nevladinih organizacija, NALED-a, sindikata, Unije poslodavaca. Cilj nam je da pomognemo vladi sa određenim merama, na koji način da se prilagođavamo novim uslovima.\nKako je istakao ministar, ideja je ne samo da zadržimo mlade, već i da vraćamo naše ljude u Srbiju i da oni ovde imaju mnogo bolje uslove za život i rad.\n- Imamo šansu za to, jer se država nalazi u usponu - rekao je Đorđević. - Sa druge strane, možemo čak i da privučemo druge radnike u Srbiju, jer će ovde biti bolji uslovi.\nZvanični podaci o broju ljudi koji su napustili zemlju ne postoje, jer veliki broj njih odlazi a da to nije evidentirano, dok manji broj ide preko agencija, ne samo u Nemačku, već i u druge zemlje.\nPrema podacima Saveza samostalnih sindikata Srbije, u potrazi za poslom, zemlju godišnje napusti oko 50.000 ljudi. Ukoliko se nastavi taj trend odliva radne snage, našim poslodavcima će uskoro nedostajati mnogobrojne profesije na tržištu rada, poput medicinskog osoblja, vozača, ugostitelja i drugih. Najveći problem je što se većina njih, kada napusti zemlju, u nju više nikada ne vrati.\nPrema njihovoj oceni, razlog za takvu situaciju su pre svega niske zarade, ali i nemogućnost profesionalnog napredovanja u Srbiji. Istraživanje sindikata je pokazalo da radnici nisu sigurni u svoj status, kao i da sindikati nemaju pristup ovim radnicima, imajući u vidu da većina njih nisu njihovi članovi.\nTim bi trebalo da se pozabavi najpre minimalnom zaradom, povećanjem prosečne zarade, oporezivanjem bogatih i onih sa ogromnim kapitalom, a svakako bi trebalo misliti i na olakšice porodicama sa više dece - kaže Duško Vuković, potpredsednik Veća SSSS. - Na taj način bismo mogli da privučemo ljude da ostanu ovde.


raski.rs - Erdogan počasni građanin Novog Pazara\n(arhivska fotografija) © EPA / Đorđe Savić\nTurski predsednik Redžep Tajip Erdogan proglašen je počasnim građaninom Novog Pazara, a to priznanje mu je dodeljeno, kako je obrazloženo, zbog posebne afirmacije i doprinosa razvoju grada.\n“Brojni projekti, ulaganja u infrastrukturu, privredu i napori u očuvanje kulturno-istorijskog nasleđa našeg kraja samo su neki od razloga za ovaj simboličan gest”, rekao je gradonačelnik Novog Pazara Nihat Biševac.\nNa predlog Odbora za obeležavanje Dana grada, Povelja grada je dodeljena ambasadoru Kraljevine Norveške, Arneu Sanesu Bjernstadu, za izuzetnu podršku gradu Novom Pazaru.\nPlakete grada dobili su Sait Kačapor, univerzitetski profesor i čovek koji je život posvetio obrazovanju mladih generacija, kao i Rodoljub Nićiforović, osnivač istoimene fondacije, jer je do sada stipendirala preko 6.000 učenika, studenata i mladih talenata sa područja Novog Pazara.\nSvečana sednica Skupštine grada počela je obraćanjem predsedavajuće Ifete Radončić, koja je rekla da su protekle dve godine rada parlamenta ozbiljan period tokom kojeg je urađeno mnogo toga, a da će skupštinska većina u narednom periodu nastaviti da radi na očuvanju bogatog nasleđa.\nTags: Novi Pazar, počasni građanin, raški portal, redžep tajip erdogan, www.raski.rs


CG: Vlada smijenila rektorku, ministar kulture podnio ostavku\nVojvodić: Političko nasilje Vlade nad UCG (foto: rtcg.me)\nUpravni odbor Univerziteta Crne Gore smijenio je danas - prvi put u istoriji te institucije - «neposlušnu» rektorku, Radmilu Vojvodić, koja je nakon smjene optužila Vladu Duška Markovića za političko nasilje nad Univerzitetom, u slučaju koji je podijelio javnost, a kasnije večeras i izazvao ostavku ministra kulture, Janka Ljumovića.\nZa smjenu rektorke glasalo je dvanaest od petnaest članova Upravnog odbora UCG, nakon što je Vojvodić prošlog mjeseca odbila da se povinuje odluci Vlade da ne zatvori Medicinski fakultet u Beranama, prenijeli su lokalni mediji, navodeći izjavu Vojvodić da UO UCG nije mogao odlučivati o njenoj smjeni bez prethodnog izjašnjenja Senata Univerziteta.\nPredsjednik i potpredsjednik UO UCG, Duško Bjelica i Miran Begić, ranije su naveli kako je sjednica zakazana u skladu sa procedurom propisanom članom 55 Statuta Univerziteta, podsjećajući da sjednica Senata nije održana zbog nedostatka kvoruma.\n«Imajući u vidu činjenicu da je sjednica Senata bila zakazana, i da su članovi tog organa imali mogućnost da pristupe sjednici i izjasne se o inicijativi, što nijesu učinili, stekli su se uslovi da se zakaže sjednica UO UCG, koji će u punom kapacitetu donijeti odluku po predloženoj inicijativi», piše u saopštenju UO UCG uoči današnje sjednice.\nSmijenjena rektorka oštro je danas optužila Vladu za političko nasilje nad Univerzitetom i ocijenila da partijska politika determiniše razvoj institucija i njihovo nazadovanje, poslušničko ponašanje, oportunizam i instrumentalizaciju studenata.\n«Ne radi se o ličnom sukobu sa premijerom, niti o političko-partijskom, već o nečemu gorem i opasnijem – o političkom nasilju Vlade nad Univerzitetom», rekla je Vojvodić na vanrednoj konferenciji za medije, navodeći da je to poražavajuće za akademsku zajednicu. «Ovdje je riječ o trijumfu neprosvećenog staljinizma»\nVojvodić je rekla i da je Upravnom odboru predala, kao prilog njenom izjašnjenju o inicijativi za smjenom, predala i nezavisno pravno mišljenje podgoričke advokatske kancelarije Martinović, te najavila vjerovatni sudski epilog današnje odluke UO UCG o njenoj smjeni.\n«Od Senatora (Univerziteta Crne Gore) imamo posredno ili neposredno svjedočenje o pritisku, stvaranju glasačke mašine i obaranju kvoruma, a sjednica UO je zakazana i prije nego što je zasijedao Senat», rekla je Vojvodić. «Nepostojanje kvoruma je bilo vješto pritiscima dirigovano, a Senatori svojim nedolaskom, bili pritisnuti ili ne, tako su odgovorili na krizu»\nGrupa od petnaest profesora Univerziteta Crne Gore protestovalo je zbog, kako su naveli, «nezakonite odluke Upravnog Odbora UCG, ugrožavanja autonomije i integriteta Univerziteta od izvršne vlasti», kao i «narušavanja ugleda UCG i Crne Gore kao demokratskog društva»\nU saopštenju grupe profesora ocjenjuje se da je odluka UO donesena suprotno Statutu UCG i bez izjašnjenja Senata kao najvišeg akademskog tijela koje je, kao i izjašnjenje rektora, bilo obavezno za odlučivanje o razrješenju.\n"Inspiratori i egekutori ovakve politike nijesu svjesni da su, pokušavajući da sprovedu odluku o ostanku Više Medicinske škole u Beranama, u stvari pokušali da zaustave realizaciju uspješne i sveobuhvatne reforme, koja je obavljena u skladu sa uputstvima Evropske asocijacije univerziteta i evropskim standardima za regulisane medicinske profesije", navodi se u saopštenju.\nOni su ocijenili da je Vlada, bez ijednog argumenta, uz gaženje univerzitetskih vrijednosti i nepoštovanje najvišeg akademskog tijela Univerziteta – Senata, izvršen udar na integritet te institucije i sprovedena odmazda nad rektorom.\nGrupa profesora zaključila je da je, pored povrede zakonitosti preko predstavnika Vlade u UO, uvedena i praksa svojstvena nedemokratskim sistemima, «da premijer organizuje i sprovodi smjenu rektora UCG i upravlja na svojevrstan način Univerzitetom», ocjenjujući da je «ovo primjer i drugim institucijama koje pokušavaju da se razvijaju i djeluju u nacionalnom interesu, a shodno evropskim vrijednostima».\nPremijer Duško Marković odbacio je ocjene Vojvodić da se radi o miješanju Vlade u autonomiju Univerziteta i kazao kako mu je to postalo «dosadno pitanje».\n"Ne postoji ni najmanja potreba da se Vlada, a posebno premijer, miješa u autonomiju UCG. Kad bih razmišljao o tome, ne bih zasluživao da budem činovnik, a ne na čelu vlade proevropske države", rekao je Marković. "Ovo nije obračun predsjednika Vlade s Univerzitetom Crne Gore"\nOn je podsjetio da je u univerzitetski centar u Beranama do sada uloženo pet miliona eura, navodeći da nije želio ovakav rasplet, ali da Vlada nije imala izbora.\n"Ovo nije pitanje za Demokratsku partiju socijalista (DPS), DPS nema potrebu da se involvira prema Vladi u odnosu na ovo pitanje. Nijedna druga partija. Ovo je pitanje Vlade i UCG”, rekao je Marković i dodao da ne postoji raskol u vladajućoj partiji po pitanju smjene rektorke Vojvodić, prenosi portal RTCG.\nIpak, Janko Ljumović, ministar kulture u Markovićevoj vladi i jedan od profesora koji su osudili smjenu rektorke, podnio je danas ostavku na tu funkciju, prenijela je agencija MINA, pozivajući se na izvor iz Službe za odnose s javnošću Vlade Crne Gore.\nNakon glasanja o smjeni Vojvodić, Upravni odbor Univerziteta Crne Gore izabrao je doskorašnjeg dekana Pomorskog fakulteta, Danila Nikolića, za vršioca dužnosti – do izbora novog rektora ove institucije.


Novosti – Kendo Savez Crne Gore\nKendo Savez Crne Gore\nDelegacija Kendo Saveza na sudijskom seminaru Evropske Kendo Federacije\nPočetkom februara reprezentativci Crne Gore: Andrija Vučinić, Marko Andrijašević i Miraš Šljivančanin su otputovali u Brisel kako bi učestvovali na redovnom godišnjem sudijskom seminaru u organizaciji Evropske Kendo Federacije. Naši takmičari su imali priliku da u neposrednim borbama sa najboljim evropskim takmičarima obrađuju temu suđenja na seminaru koji su vodili najrenomiraniji učitelji kendo-a iz Japana. Pozitivno iskustvo koje su naši takmičari donijeli kako sa ovog tako I sa svih sličnih događaja u organizaciji EKF-a su ključi za razvoj kvalitetnog takmičarskog kendoa u Crnoj Gori.\nMinistarstvo sporta Crne Gore je sufinansiralo učešće naše delegacije na pomenutom seminaru.\nkendomontenegro5933\tUncategorized\tLeave a comment July 30, 2020 1 Minute\nEvropsko Kendo Prvenstvo 2019, Srbija\nCrnogorska Kendo reprezentacija je učestvovala na Evropskom prvenstu koje se održalo u Beogradu od 23 do 25 maja 2019 god. 7 Crnogorskih takmičarki i takmičara se borilo u muskoj individualnoj i ekipnoj, kao i ženskoj individualnoj konkurenciji. U ekipnom dijelu naša muška seniorska reprezentacija je savladala Maltu i Rumuniju i kao prva izašla iz grupnog dijela takmičenja, ali je u elimonacijama u neizvjesnoj borbi poražena od ekipe Turske. U individualnom dijelu takmičenja naši muskarci i žene su imali zapažene rezultate, ali bez prilike da se bore za medalju.\nUčešće naše reprezentacije na Evropskom prvenstvu je sufinansiralo Ministarstvo sporta i mladih Crne Gore.\nkendomontenegro5933\tUncategorized\tLeave a comment July 17, 2019 July 17, 2019 1 Minute\nPrijem u Ministarstvu sporta i mladih\nMinistar sporta i mladih, Nikola Janović, ugostio je predstavnike Kendo Saveza Crne Gore, Dejana Đuraškovića, Marka Andrijaševića i Miraša Šljivančanina. Povod sastanka je bio sjajan uspjeh Crnogorske muške Kendo reprezentacije koja je na nedavno održanom balkanskom prvenstvu u Sofiji, osvojila srebrnu medalju. Ministarstvo sporta i mladih je sufinansiralo učešće naše reprezentacije na ovom prvenstvu.\nBalkansko Prvenstvo 2019, Bugarska\nCrnogorska muška Kendo reprezentacija, osvojila je srebrnu medalju na 10-om balkanskom prvenstvu koje je održano ovog vikenda u glavnom gradu Bugarske, Sofiji. Naš nacionalni tim je do finala savladao Sjevernu Makedoniju, nakon toga reprezentaciju domaćina, Bugarsku, u četvrt finalu naše kendoke savladali su Grčku, u polufinalu Tursku, a u finalu su poraženi od reprezentacije Srbije. U okviru ekipnog takmičenja učestvovalo je 12 ekipa. Ovim rezultatom crnogorski kendo je nastavio niz uspjeha koji u kontinuitetu pristižu sa Internacionalnih takmičenja. Treba podsjetiti da je naša kendo reprezentacija, iako najmalobrojnija, dva puta bila prvak Balkana, a redovan je osvajači medalja kako u ekipnoj tako i u individualnoj konkurenciji. U individualnom dijelu takmičenja trojica od 5 naših takmicara stigli su do četvrtfinalu u borbi za medalju i tako zauzeli 5, 6 i 8 mjesto od ukupno 130 takmičara. Crnogorski kendo tim su sačinjavali: Dejan Đurašković trener i takmičar, Andrija Vučinic, Marko Andrijašević, Miraš Šljivančanin, Timotije Smolović, Dejan Petričević i Aleksandar Bojić. Ministarstvo sporta i mladih je sufinansiralo učešće reprezentacije na pomenutom takmičenju.\nkendomontenegro5933\tTurniri\tLeave a comment July 17, 2019 July 17, 2019 1 Minute


Vučić: Putinu sam rekao šta je srpsko rešenje za Kosovo - Va1.info\nNaslovna/Vesti/Vučić: Putinu sam rekao šta je srpsko rešenje za Kosovo\nVeoma sam srećan što predsednik Rusije poštuje činjenicu da je Srbija kao mala zemlja uspela da sačuva svoju nezavisnost, suverenost u odlučivanju i da ume da održi tu poziciju, rekao je u intervju za Sputnjik predsednik Aleksandar Vučić dan pošto je obavešten da ga je Vladimir Putin odlikovao Ordenom Aleksandra Nevskog.\nUpitan da li je lako održati takvu poziciju u situaciji kad se ona razlikuje od stavova mnogih svetskih moćnika, on je dodao: „i izdržati sve teške pritiske, čuvati zemlju na vetrometini puteva i praviti dinamični progres, kao što ga Srbija pravi… – ali sve to uspevamo“.Vučić kaže da je veoma zabrinut povodom situacije na Kosovu i da će sledeći mesec biti ključan za južnu srpsku pokrajinu, jer je između ostalog, za 28. novembar najavljeno i formiranje Vojske Kosova.\n„Moj prvi susret sa Putinom bio je još u Sočiju kada sam bio sa tadašnjim predsednikom Srbije Tomislavom Nikolićem i premijerom Ivicom Dačićem. Rusi su, odmerivši odnose političkih snaga u Srbiji, odredili i format da budu i tri zvaničnika Rusije sa njihove strane. Od tog trenutka do danas, po pitanju Kosova i Metohije uvek smo se dobro, dobro, razumeli. To je sve što imam da kažem“, dodao je Vučić.\nOn je rekao da Putinu u susretima kaže šta Srbija želi – to je ono da dobijemo najviše što možemo za svoj narod i državu, a da izgubimo najmanje što moramo.


Grad finansijski podržao rukometaše “Kikinde Grindex”\nPremijerni meč ARKUS lige i derbi susret protiv beogradskog “Partizana”, rukometaši “Kikinde Grindex” dočekuju sa novim igračima i stabilnom finansijskom situacijom. Zbog nemogućnosti kompanije “Grindex”, glavnog finansijera kluba, da sama snosi troškove takmičenja u najelitnijem takmičenju, lokalna samouprava odlučila je da aktivnije pomogne rukometnom superligašu:\n- Učešće u najeltnijem i najskupljem takmičenju iziskuje posebna sredstva. Uvažavajući činjenicu da je kompanija “Grindex” zaslužna za sva dosadašnje uspehe kluba, odlučili smo da podržimo upravu kluba. Zajedničkim snagama očekujemo narednu sezonu. Grad od ovih momaka očekuje da daju sve od sebe i pruže publici mnogo sportske radosti- poručio je Pavle Markov, gradonačelnik Kikinde. Predsednik i direktor kluba, Vladimir Pudar i Vojislav Bulatović, upoznali su prvog čoveka našeg grada sa igračkim kadrom i ambicijama “Kikinde Grindex” u novoj sezoni:\n- Zahvaljujući razumevanju gradonačelnika Pavla Markova i pokrajinskog poslanika Milenka Jovanova i mnogih drugih ljudi, naravno i predsednika kluba, uspeli smo da izvršimo organizacionu i finansijsku rekonstrukciju. Kompanija “Grindex” nije više mogla sama da, uz dotaciju lokalne samouprave, finansira ovakav sportski projekat. “Grindex” će i dalje biti uz nas, ali ne u meri kao što je to bilo u ranijem periodu. Što se tiče sportskih ambicija, u svaku utakmicu ulazimo sa željom da pobedimo- ukazao je Vojislav Bulatović. Mirko Kenjalo, kapiten “Kikinde Grindex”, pozvao je navijače da u nedelju ispune “Jezero”:\n- Dolazi nam protivnik sa renomeom. Motiv ne manjka. Potrudićemo se da prvensto otvorimo pobedom protiv “crno belih”- kazao je kapiten “plavih”.


Dodik: Do kraja godine formalna odluka o prihvatanju "malog Šengena"\nSrpski član Predsjedništva BiH Milorad Dodik izrazio je očekivanje da će Predsjedništvo najkasnije do kraja godine donijeti formalnu odluku o prihvatanju inicijative "mali Šengen".\nDodik je rekao da je ova inicijativa sada prihvatljiva i za članove Predsjedništva BiH Šefika Džaferovića i Željka Komšića, koji su ranije bili skeptični, s obzirom na to da su otklonjene bojazni koje su imali u vezi sa određenim političkim aranžmanima.\n"Danas se vidi da će to biti isključivo inicijativa koja će omogućiti pojačano investiranje, protok robe i ljudi, te lakšu disperziju. Mislim da ćemo formalnu odluku imati najkasnije do kraja godine", rekao je Dodik za BHT.\nOn je naveo da je u Briselu od važnih ljudi čuo da je na plenumima, na kojima se razgovara o regionu na nivou vlada i predsjednika zemalja EU, tema bila odvajanje Republike Srpske iz BiH.\n"Jedan od tih predsjednika je rekao: 'Šta god mi činili, nismo uspjeli da homogenizujemo BiH, ona ima svoje unutrašnje diskusije i ne može da profunkcioniše i jednog dana ćemo vjerovatno morati da damo državu Srbima, Hrvatima i da Bošnjaci ostanu na svom prostoru'", rekao je Dodik.\nPrema njegovim riječima, komentar jednog od učesnika plenuma bio je: "Ako to moramo uraditi, zašto to ne uradimo sada".\n"Bilo je onih koji su saglasni sa tom činjenicom da BiH ne funkcioniše i da treba pokušati naći drugo rješenje", rekao je Dodik, navodeći da su ideju o odvajanju Republike Srpske podržale dvije zemlje stare i nekoliko nove Evrope.\nUpitan može li da izlobira odlazak članova Predsjedništva BiH u Moskvu, Dodik je izrazio uvjerenje da bi predsjednik Rusije Vladimir Putin primio članove Predsjedništva.\n"Nisam imao ovlaštenja da bih pričao sa njim o tome, moram imati saglasnost druga dva člana Predsjedništva, koji nikada nisu iskazali volju za to", rekao je Dodik.\nOn je podsjetio da su članovi Predsjedništva bili pozvani na vojnu paradu u Moskvu, ali da nisu otišli. "Prema tome, cijenim da nisu zainteresovani, zašto bih ja lobirao. Inače, nemam nijedan problem da zajednički kao Predsjedništvo odemo bilo gdje", poručio je Dodik.\nSrpski član Predsjedništva BiH kaže da Putin nikada nije rekao da Rusija podržava njega i Republiku Srpsku i istakao da su ključne postavke ruske politike prema BiH poštovanje Dejtonskog sporazuma, Ustava i teritorijalnog integriteta, te dogovor naroda unutar BiH.\n"Odnosi federalne i politike Sarajeva i Rusije treba da se definišu između njih i mi im nećemo smetati. Ovdje u Sarajevu je dominantan okvir o negativnom ruskom uticaju, što je smiješna priča", rekao je Dodik u upitao jesu li pozitivni samo američki ili uticaj EU.\nOn je ocijenio da je bitno da BiH sa svima ima dobru saradnju i u tom kontekstu pohvalio odnose BiH i Turske.\nGovoreći o ispunjavanju 14 prioriteta EU, Dodik je istakao da u Predsjedništvu BiH nema razlika u tom pogledu.\n"Preporuke su veoma teške, ali ni sama Evropa ne insistira da sve budu riješene, već da počne njihovo rješavanje", rekao je Dodik, podsjećajući da je Predsjedništvo danas pozdravilo investicioni paket EU za BiH i i njihovo opredjeljenje za proširenje Unije.\nDodik je konstatovao da su metodologije za pristupanje EU nepovoljnije nego ranije, jer je sada moguće da otvoreno poglavlje Evropa može da vrati na početak, čega ranije nije bilo.\n"BiH i region dolaze na kraju integracija u EU, a uslovi su se stalno usložnjavali", dodao je Dodik.\nPrema njegovim riječima, neka od rješenja koja se traže od BiH zadiru u Ustav, što je teško pitanje za rješavanje.\n"Nikada ni od jedne članice nije tražena promjena Ustava prije kandidatskog statusa, a od BiH se sada traži", zaključio je Dodik.\nDodik, koji je i predsjednik SNSD-a, pozdravio je današnju odluku Suda BiH da ukine odluke Centralne izborne komisije BiH koje se odnose na zabranu učešća Ujedinjene Srpske na lokalnim izborima i o novčanom kažnjavanju predsjednika ove stranke Nenada Stevandića.\nDodik: Sigurni smo jer imamo svoju Republiku Srpsku\nDodik: Poštovaćemo odluku DNS-a ako žele u opoziciju\nKovačević Preradović: Najgora opcija da se odustane od vakcinisanja


ŠOSO "Milan Petrović" - Letnji kamp – kamp životnih veština\nProgram je kreiran u skladu sa procenom stepena podrške učesnika/ca i usmeren je na razvijanje i stabilizaciju adaptivnog nivoa funkcionisanja i postizanja što većeg stepena samostalnosti. Svi učesnici/ce u projektu uključeni/e su u aktivnosti koje imaju uticaj na razvoj veština značajnih za adekvatno funkcionisanje u svakodnevnom životu.\nPoseban značaj imale su aktivnosti vezane za unapređenje kvaliteta socijalnih interakcija. Aktivnosti su imale za cilj da se učvrste postojeća i razviju osnova za nova prijateljstva, utiču na osećaj pripadnosti, timski duh i zajedništvo. Kvalitetno organizovano slobodno vreme i raznovrsne aktivnosti doprinele su višem stepenu motivacije, proširivanju spektra interesovanja, posticanja kreativnosti i stvaralačkog rada.\nPosebna pažnja poklonjena je saradnji sa lokalnom zajednicom. Pored tradicionalno divnog odnosa sa zaposlenima na "Salašu 137", posetili smo i "Mitin" i "Banetov salaš" i sprijateljili se sa članovima čenejskog aerokluba.\nOgromnu zahvalnost dugujemo našem dragom kolegi i prijatelju Zoranu Otiću za neumornu podršku tokom čitavog Kampa, kao i Elviri Čanadi, koja je "Letnjem kampu" i učesnicima/ama donirala bazen, kao i brojnim gostima, prijateljima, kolegama, koji su iskazali interesovanje za našu malu zajednicu :-)\nDruga faza projekta, traje do 22. oktobra, u ovom periodu realizovaće se tri (3)radionice na temuživotnih i socijalnihveština, dok će kraj proejkta biti obeleženprezentacijomrealizovanog programa i druženjem učesnika/ca i volonterki.


Centralna banka Irana zabranjuje bankama poslovanje sa kripto sektorom - Crypto Telegraf\nCentralna banka Irana zabranjuje bankama poslovanje sa kripto sektorom\nCentralna banka Irana je zabranila domaćim bankama i drugim finansijskim institucijama da imaju poslovne odnose sa kriptovalutama, navodeći zabrinutost zbog pranja novca koja je prvi put pokrenuta u cirkularu od decembra 2017. godine, prenosi Rojters u nedelju, 22. aprila.\nRojters prenosi navode iranske državne novinske agencije IRNA:\n“Banke, kreditne institucije i menjačnice bi trebalo da izbegavaju bilo kakvu prodaju ili kupovinu ovih valuta ili preduzimaju bilo kakvu aktivnost kako bi ih promovisali.”\nRadio Slobodna Evropa navodi dodatne detalje iz decembarskog cirkulara:\n“Sve kriptovalute imaju mogućnost da se pretvore u sredstvo za pranje novca i finansiranje terorizma i generalno se mogu pretvoriti u sredstvo za prenos novca kriminalaca.”\nZabrana se pojavljuje nakon straha od mogućeg obnavljanja sankcija Sjedinjenih Država (12. maja), a nacionalna valuta rial je drastično depresirala. Rojters dalje izveštava da je Iran uništio svoje zvanične i otvorene tržišne kurseva i zabranio sve menjačke poslove izvan banaka, jer pokušava da podrži oslabljene finansijske institucije i zaustavi dalje padove valuta.\nIranski stav prema kriptovalutama je pooštren, naročito od februara, kada su lokalni mediji citirali nameru centralne banke da “kontroliše i spreči” ono što smatra “vrlo nepouzdanim i rizičnim” digitalnim valutama.\nU isto vreme, mnogi su povezivali želju Irana za stvaranjem državne digitalne valute sa venecuelanskim Petro-om, kojeg mnogi vide kao odgovor na štetne međunarodne sankcije koje su nametnute Venecueli.\n← UAE: Nacionalna banka implementira blokčein tehnologiju za sprečavanje prevara\nBlockchain Meetup u Beogradu →\nAmerička berza kriptovaluta Coinbase je omogućila konvertovanje digitalnih valuta


Protuminska akcija u regionu Srebrenice – Zvornik Danas\nZaraženo još 255 osoba u Republici Srpskoj\nMektić osumnjičen da je sa još tri lica oštetio budžet za 1,68 miliona KM\nNaslovna/VIJESTI/Regija Birač/Protuminska akcija u regionu Srebrenice\nProtuminska akcija u regionu Srebrenice\nRedakcija Send an email 19. juna 2014\nU petak 20.06.2014. godine, sa početkom u 10:30 sati, u mjesnoj zajednici Toplica, lokalitet Jezera u opštini Srebrenica, održaće se ceremonija zvaničnog otvaranja projekta Norveške narodne pomoći „Protuminska akcija u regionu Srebrenice“. Ovaj projekat je podržan od strane Ministarstva vanjskih poslova Kraljevine Holandije i Ministarstva vanjskih poslova Kraljevine Norveške.\nProjekat „Protuminska akcija u regionu Srebrenice“ ima za cilj implementaciju integralne protuminske akcije u ugroženim zajednicama regije Srebrenica. Projekat uključuje podršku Centru za uklanjanje mina u Bosni i Hercegovini u ne-tehničkom izviđanju minski zagađenih područja regije Srebrenica, podršku aktivnostima Međunarodne komisije za nestale osobe i Instituta za nestala lica BiH kroz deminiranje lokaliteta potencijalnih masovnih grobnica i podršku Deminerskom bataljonu Oružanih Snaga BiH u aktivnostima deminiranja na području regije Srebrenica.\nZvaničnoj ceremoniji otvaranja projekta će prisustvovati: ambasador Kraljevine Holandije u BiH, Nj.E. Jurriaan Kraak, zamjenica ambasadora Kraljevine Norveške u BiH gđa. Mariam Naqvi, predstavnici Opštine Srebrenica, Instituta za nestale osobe Bosne i Hercegovine, Zajedničkog štaba Oružanih snaga Bosne i Hercegovine i Norveške narodne pomoći.\nMjesto sastanka sa predstavnicima medija će biti ispred zgrade opštine Srebrenica u 10:00 sati, nakon čega će se učesnici ceremonije uputiti prema lokalnoj zajednici Toplica, gdje će se održati zvanična ceremonija.\nAktivnosti na projektu Norveške narodne pomoći „Protuminska akcija u regionu Srebrenice“ su otpočele 1. juna 2014. godine i trajat će do 31. maja 2016. godine. Projekat „Protuminska akcija u regionu Srebrenice“ je podržan od strane Ministarstava vanjskih poslova Kraljevine Holandije i Ministarstava vanjskih poslova Kraljevine Norveške.\nGlavni cilj ovog projekta je implementacija protuminske akcije u regiji Srebrenice (opštine Srebrenica, Bratunac, Milići, Zvornik i Vlasenica) u zajednicama zagađenim minama i eksplozivnim ostacima rata, kako bi se stvorili uvjeti za održivi povratak kroz stvaranje sigurnog okruženja za lokalno stanovništvo, rekonstrukciju infrastrukturnih objekata, stvaranje uslova za sigurno korištenje zemljišta kao i deminiranje minski sumnjivih lokacija masovnih grobnica.\nNorveška narodna pomoć planira implementirati integralnu protuminsku akciju u ugroženim zajednicama regije Srebrenica, kroz operacije tehničkog izviđanja i čišćenja površina zagađenih minama ukupne površine do 400.000 m2\nNorveška narodna pomoć će podržati Centar za uklanjanje mina u Bosni i Hercegovini u ne-tehničkom izviđanju minski zagađenih područja regije Srebrenica, u aktivnostima:\nOslobađanje zemljišta minski opasnih površina, kroz ne-tehničko izviđanje,\nIdentifikaciju minski sumnjive površine,\nIzrada projekata za tehničko izviđanje, čišćenje i trajno obilježavanje\nHitno obilježavanje opasnih područja u ugroženim zajednicama\nPodrška aktivnostima Međunarodne komisije za nestale osobe i Instituta za nestala lica BiH kroz deminiranje lokaliteta potencijalnih masovnih grobnica, na području regije Srebrenica, kojima je pristup onemogućen zbog prisutnosti mina i\nPodršku Deminerskom bataljonu Oružanih Snaga BiH u aktivnostima deminiranja na području regije Srebrenica.\nnorveška ambasada projekat Protuminska akcija srebrenica\nOIK Zvornik izložio privremene biračke spiskove na birački mjestima\nNepridržavanje mjera za vikend zatvorilo 11 lokala u RS\nU ovoj godini Vlada RS će uložiti još oko 4,5 miliona KM u grad Zvornik\nMješovita komisija završila sastanak o Stepincu\nSRAMOTA! Anketa pokazala koliko Hrvatskom vlada neznanje i mržnja (video)\n16º - -1º


Putin i Erdogan telefonom o Siriji, Libiji, pandemiji, izradi vakcine - 18.05.2020, Sputnik Srbija\nPutin i Erdogan telefonom o Siriji, Libiji, pandemiji, izradi vakcine\nPredsednici Rusije i Turske, Vladimir Putin i Redžep Tajip Erdogan, razgovarali su telefonom o nizu tema, sa akcentom na situaciju u Siriji, Libiji, kao i na... 18.05.2020, Sputnik Srbija\n16:07 18.05.2020 (Osveženo: 16:23 23.07.2021)\nPredsednici Rusije i Turske, Vladimir Putin i Redžep Tajip Erdogan, razgovarali su telefonom o nizu tema, sa akcentom na situaciju u Siriji, Libiji, kao i na borbu protiv virusa korona.\n„Lideri su razmotrili saradnju u borbi protiv virusa korona, a dotakli su se i koraka koji treba da uslede posle pandemije. Takođe, razgovarali su i o situaciji u Siriji“, navodi se u saopštenju administracije turskog predsednika.\nKada je reč o Siriji, istaknuta je opredeljenost za intenziviranje zajedničkih napora na realizaciji rusko-turskih dogovora o Idlibu.\nO kojim dogovorima je reč\nNeophodno primirje i dijalog u Libiji\nDvojica lidera su tokom telefonskog razgovora izrazila i zabrinutost zbog eskalacije sukoba u Libiji, naglasivši da je neophodno što pre postići primirje i započeti dijalog na bazi odluka donetih na Berlinskoj konferenciji u januaru, a u skladu s Rezolucijom Saveta bezbednosti Ujedinjenih nacija, saopšteno je iz Kremlja.\nSaradnja u borba protiv virusa korona i na izradi vakcine\nNezaobilazna tema bio je i virus korona i način na koji se dve zemlje suočavaju i bore s tim problemom. Naglašen je značaj dalje saradnje odgovarajućih struktura po pitanju izrade vakcine.\nPutin je zahvalio turskim partnerima na pomoći prilikom prebacivanja ruskih državljana iz Turske u Rusiju tokom pandemije, kao i za humanitarnu pomoć upućenu čitavom nizu ruskih regiona.\nNa dnevnom redu bili su i bilateralni odnosi, posebno trgovinsko-ekonomska saradnja.


Debata: Zapadni Balkan u fokusu EU | N1 Srbija\nDebata: Zapadni Balkan u fokusu EU\n28.06.2018. |14.19 |\nBugarsko predsedavanje Evropskom unijom (EU) vratilo je politiku proširenja na agendu Unije i Austrija će nastaviti tim putem, jer se želi napredak u reformskim procesima koji su na evropskoj agendi, ocenjeno je u debati Centra za evropsku politiku "Od bugarskog do austrijskog predsedavanja Savetu EU".\nŠef Delegacije Evropske unije u Srbiji Sem Fabrici ocenio je da da je fokus na Zapadni Balkan i Srbiju bio snažan u proteklih šest meseci, podsećajući na važne dokumente koja je objavila Evropska komisija.\nFabrici je podsetio da je objavljena strategija proširenja za Zapadni Balkan, u aprilu izveštaji o zemljama regiona, kao i Sofijska deklaracija posle samita EU- Zapadni Balkan.\n"Bugarsko predsedvanje je bilo važno kako bi se poširenje držalo visoko na agendi EU, a sada čekamo austrijsko predsedavanje", rekao je Fabrici, koji je uveren da će zadržati proces proširenja visok na agendi Unije.\n"Dok mi razgovaramo, Savet EU ima svoj sastanak, Unija je u punoj brzini i dobro je da Srbija napreduje. Početkom ove nedelje su otvorena dva poglavlja, a u nedelju je održan važan sastanak o dijalogu Beograda i Prištine", rekao je Fabrici.\nAmbasador Bugarske Radko Vlajkov istakao je da je politika Srbije proteklih meseci jasan dokaz da pridruživanje EU nema alternativu.\n"Mnogo su aktivniji napori vlade Srbije i predsednika Srbije za rešavanje pitanja između Beograda i Prištine. Mislim da svi napori koji su uloženi, posebno jasna vizija Srbija, dovesti do bržeg napretka", rekao je Vlajkov.\n"Verujem da će se na narednim međuvladnim konferencijama otvarati sve veći broj poglavlja i na taj način evropska perspektiva Srbije sve bliža", rekao je on, navodeći da je Strategijom proširenja kao okvirni datum za članstvo navedena 2025. godina.\n"Biće dosta zakonodavnog posla koji se mora završavati, kao i zaključivanje sporazuma o izlasku Velike Britanije iz EU", rekao je on i naveo da se autrijska vlada odlučila za moto predsedavanja "Evropa koja nas štiti".\n"Želimo da vidimo napredak u refomskim procesima i reforme koje se tiče agende proširenja. Čestitamo Srbiji na otvaranju dva nova poglavlja i želimo da vidimo dodatni napredak tokom našeg predsedavanja", rekao je Luterori.\nŠefica Pregovaračkog tima Srbije Tanja Miščević očekuje da se tokom austrijskog predsedavanja nastavi politika Bugarske prema proširenju na Zapadni Balkan.\nMiščević je rekla da Srbija završava još jednu pregovaračku poziciju, jer želi da nastavi sa dostavljanjem novih poglavlja, jer je austrijsko predsedavanje dobra prilika da još neka poglavlja budu otvorena.\nParalelno se radi, dodala je ona, na ispunjavanju merila i za druga pogljavlja, a teče i veliki posao na reviziji akcionih planova za Poglavlja 23 i 24.\nTanja Miščević Sem Fabrici EU poglavlja Srbija\nJoksimović: Srbija može da bude sledeća članica EU 16:08 h\nEU: Kosovo Govt. to be formed soon, dialogue with Belgrade to resume 04.12.2019.\nEU bi bila car da za koju godinu kaze: "Zapadni Balkan? Nikad culi" :)


U KCS stigli novi respiratori iz Kaira – Info Centar Juga\nCOVID-19 Srbija Vesti\nU KCS stigli novi respiratori iz Kaira\nPredsednik Srbije Aleksandar Vučić na svom zvaničnom Instagram profilu postavio fotografiju na kojoj se vide aparati i napisao: „Moj posao je da se borim za život naših ljudi i budućnost Srbije! Borićemo se i pobedićemo“.\nMoj posao je da se borim za život naših ljudi i budućnost Srbije! Borićemo se i pobedićemo! U Klinički centar Srbije stigli su novi respiratori, švedske proizvodnje, koje smo dopremili iz Kaira! #ostanikodkuce #COVID19\nA post shared by Aleksandar Vučić (@buducnostsrbijeav) on Mar 19, 2020 at 2:04am PDT\n„Ovo su novi respiratori koje smo upravo dopremili sa egipatskih aerodroma, ali su švedske proizvodnje, ukupno 18 iz Kaira je stiglo. Pet je Dregerovih, tri su stacionarna, dva transportna je stiglo juče, a još tri, plus četiri koja smo servisirali, plus još jedan koji smo uspeli da kupimo, i čekamo za još 16, koje smo kupili, da nam dozvole poletanje sa teritorija evropskih zemalja. Nabavka se nastavlja i sledeća najveća isporuka se očekuje u subotu a zatim još veća u ponedeljak i utorak iz Kine. Tako da mi radimo svoj posao i svaka ova mašina znači život za naš narod i naše građane“ – rekao je Vučić, koji je u KC Srbije bio sa ministrom zdravlja Zlatiborom Lončarom.\nU Klinički centar Srbije stiglo je 18 novih respiratora švedske proizvodnje, dopremljenih iz Kaira. #ostanikodkuce #COVID19\nA post shared by Aleksandar Vučić (@buducnostsrbijeav) on Mar 19, 2020 at 4:27am PDT\nČetvoro Bojničana dobilo prijavu zbog nepoštovanja policijskog časa\nU petak isplata redovne novčane naknade\nDecembarci položili vojničku zakletvu\nJug Srbije Niš Vesti\nZvezdan Milovanović: "Glas za Vučića, glas za sigurnu Srbiju"\nPreventivni pregledi za penzionere


Pančevo: Nađini mali plivači - Izazov\nPančevo: Nađini mali plivači\nRadio-televizija Srbije 7. decembra 2018. 10:19\nNađa Higl je održala prvi trening u Pančevu i na taj način je ispunila svoju veliku želju da se nakon završetka karijere posveti trenerskom poslu. Ne zna se ko je bio srećniji – ona ili deca, koja sad imaju od koga da nauče kako se postaje šampion.\nU razgovoru sa decom saznali smo da žele da nauče sve vrste plivanja, da im je drago što će im Nađa pokazati osnovnu tehniku koja će im pomoći da brzo plivaju i svi žele da budu uspešni kao ona.\nDeca su na prvom treningu bila veoma radoznala, jer Nađa im je uzor u plivanju i svi bi da krenu njenim putem, jer žele da jednog dana budu najbolji na svetu.\n„Mogu da prenesem deci neka svoja iskustva i da im pokažem pokrete u vodi i naravno da ih naučim šta je fer plej i lepo ponašanje, a sve ostalo ću ja od njih da učim", kaže Nađa Higl Boharević. „Ima mnogo talentovane dece i samo im treba pružiti priliku da pokušaju, neophodno je da budu uporni, a sve ostalo će doći na svoje.”\nSvi koji znaju da plivaju mogu da dođu svakog dana na trening u Plivački klub „Nađa Higl” u Pančevu, od 19.30 minuta, a deca iz Beograda mogu da plivaju sa našom šampionkom vikendom na bazenu SC „Milan Gale Muškatirović”.\nKruševljani ponovo tražili odgovore o nestaloj deci\nMihajlović: Borba protiv porodičnog i partnerskog nasilja obaveza svih nas\nMihajlović: Borba protiv porodičnog i partnerskog nasilja obaveza svih…


You searched for - Stranica 2 od 355 - Istinomer\nSrbija marljivo radi na pripremi i uvođenju danskog sistema socijalne karte, izjavio je ovih dana ministar za rad, zapošljavanje, boračka i socijalna pitanja Zoran Đorđević u razgovoru sa novopostavljenom ambasadorkom Danske Suzan Šajn. Međutim, ministar je još 2017. tvrdio da je upravo te godine počela izrada socijalnih karata, dodajući da je “želja da se kopira danski sistem, koji je, kažu, najsavršeniji, a rezultati se mogu očekivati u sledećoj (2018) godini”.\n“Ako imaju novca za Nacionalni stadion, neka nađu i za studente”\nUoči današnjeg protesta studenata sa zahtevom da se školarine smanje za 30 procenata, Nikola Arsenić, jedan od inicijatora peticije, kaže za Istinomer da akademci neće pristati na razgovore s pojedinačnim upravama fakulteta. Oni žele da se u pregovore uključi i premijerka Ana Brnabić, pa, kako kaže, neka se dogovore ko će da opredeli sredstva. U međuvremenu, pojedini fakulteti čak podižu cene prijava ispita i školarina. Naš sagovornik kaže da, ako u toku pandemije čujemo najave izgradnje Nacionalnog stadiona, koja košta 250 miliona evra, onda treba da se nađe novac i za obrazovne ustanove i mlade pogođene krizom.\nTehnološki giganti i demokratski košmar\nUgrožava li tehnologija demokratiju i fundamentalne institucije demokratskog poretka? Dr Šošana Zubof, profesorka Harvard univerziteta i autorka knjige „Doba nadzirućeg kapitalizma“, nema sumnje da je odgovor na to pitanje – da!


Mis turizma Sara Miletić na Fruškoj gori snimila promotivni materijal za predstavljanje Srbije na svetskom izboru za mis turizma u Maleziji – RTV Centar Srem\nMis turizma Sara Miletić na Fruškoj gori snimila promotivni materijal za predstavljanje Srbije na svetskom izboru za mis turizma u Maleziji\n11/12/2017 sofija Glavno, Lepota, Turizam 0\nNa izboru za Mis turizma Srbije ovogodišnja pobednica je Sara Miletić iz Beograda, koja će u januaru predstavljati našu zemlju na svetskom izboru Miss Tourism World u Maleziji.\nOvogodišnje takmičenje Miss Tourism World Serbia 2017. održano je pod sloganom „Lepota dolazi iz Srbije“ što su finaliskinje i potvrdile. Sara se priprema za odlazak u Maleziju, a ovih dana snimala je promotivni materijal na Fruškoj Gori. Posetila je Vrdničku kulu gde je urađen set fotografija, ali i video materijal koji će biti deo spota kojim će biti predstavljeni turistički potencijali na svetskom izboru za mis turizma. Zlatko Markovinović je razgovarao sa Sarom Miletić koja kaže da nije očekivala titulu mis turizma, ali da joj ona svakako prija.\n„Uvek je takmičenje neizvesno ali nadala sam se, naravno, i sada uživam u tituli zajedno sa svojim timom, družimo se i radimo. Inače sam student pravnog fakulteta i do sada sam se bavila pomalo modelingom, ali sada mi se život promenio. Pripremam se za odlazak u Maleziju da bih najbolje što mogu predstavila turističke potencijale naše prelepe zemlje Srbije i dočarala duh našeg naroda. Čitav tim ljudi mi pomaže u pripremama i zahvalna sam svima, naročito Draganu koji je organizovao pripreme koje su na zavidnom nivou. Imam svog frizera, šminkera, trenera, biramo haljinu za 27. januar, pripremamo album mojih fotografija, snimamo video materijal, idem na pilates, to su ukratko naše aktivnosti“, rekla je Sanja.\nEkipa će u Maleziji boraviti 3 nedelje, a glavni događaj je 27. januara. Sanja je ponosna što će biti ambasador Srbije i kaže da će se truditi da privuče što više turista i da sa uspehom predstavi najlepše iz Srbije.\nRuma: Optimizam u „Vizuri“ pred sutrašnji debi u Ligi šampiona\nKrčedin: Naselje sa bogatom istorijom